cyanic-selkie/wikianc huggingface dataset:
দৌলগোবিন্দ মন্দির
পরিবহন
এই মন্দির ব্রহ্মপুত্র নদীর পারে অবস্থিত হওয়ার জন্য এখানে যেতে সরকারী-বেসরকারী বিভিন্ন নৌকার ব্যবস্থা আছে৷ এছাড়া গুয়াহাটি থেকে শরাইঘাট সেতু পার হয়ে রাস্তা দিয়েও এই মন্দিরে যাওয়া যায়।
পশ্চিম গঙ্গ রাজবংশ
পশ্চিম গঙ্গ রাজ্য ভারতের প্রাচীন কর্ণাটকের একটি গুরুত্বপূর্ণ ক্ষমতাসীন রাজবংশ ছিল যা প্রায় ৩৫০ থেকে ১০০০ খ্রিষ্টাব্দ পর্যন্ত স্থায়ী ছিল। পূর্ব গঙ্গ রাজবংশ, যারা পরবর্তী শতাব্দিতে কলিঙ্গ (বর্তমানে উড়িষ্যা) শাসন করে, থেকে পশ্চিম গঙ্গ রাজ্যকে পৃথকভাবে পরিচয় দেয়ার জন্য তারা ‘পশ্চিম গঙ্গ’ হিসেবেও পরিচিত ছিল। মনে করা হয়ে থাকে যে, পশ্চিম গঙ্গ রাজবংশরা এমন এক সময় তাদের শাসন আমল শুরু হয় যখন দক্ষিণ ভারতে পল্লব রাজ্যের দূর্বলতার কারলে একাধিক স্থানীয় গোত্র তাদের স্বাধীনতা দাবি করে। ৩৫০ খ্রিষ্টাব্দ থেকে ৫৫০ খ্রিষ্টাব্দের মধ্যবর্তী সময়কালে পশ্চিম গঙ্গরা তাদের সার্বভৌম ক্ষমতা বজায় রাখে। প্রথম দিকে গঙ্গ রাজ্যের রাজধানী ছিল কোলার শহরে, পরবর্তীতে মহীশূরের নিকটস্থ কাবেরি নদীর পাড়ে অবস্থিত তলকড়ে রাজধানী স্থানান্তরিত হয়।
হোয়াটাবার্গার
হোয়াটাবার্গার (Whataburger) একটি মার্কিন ফাস্ট ফুড রেস্টুরেন্ট প্রতিষ্ঠান। এটি মার্কিন যুক্তরাষ্ট্রের টেক্সাস অঙ্গরাজ্যের করপাস ক্রিস্টি শহরে ১৯৫০ সালে প্রতিষ্ঠিত হয়েছিল। দোকানটি মূলত হ্যামবার্গার বিক্রি করে। ২০১৭ সালে দক্ষিণ-পূর্ব ও দক্ষিণ-পশ্চিম মার্কিন যুক্তরাষ্ট্রে প্রায় ৮০৯টি হোয়াটাবার্গার খাবারের দোকান ছিল।
ইলেকট্রোকার্ডিওগ্রাফি
ব্যুৎপত্তি
শব্দটি গ্রীক  ইলেক্ট্রো  থেকে উদ্ভূত, যার অর্থ বৈদ্যুতিক ক্রিয়াকলাপ সম্পর্কিত;  কর্ডিয়া , যার অর্থ হৃদয়; এবং  গ্রাফ , যার অর্থ "লিখতে"।
সিনা ওয়েইবো
বৈশিষ্ট্য
অ-নিবন্ধিত ব্যবহারকারীরা শুধুমাত্র যাচাই করা অ্যাকাউন্টগুলি দ্বারা কয়েকটি পোস্টই ব্রাউজ করতে পারেন। যাচাইকৃত অ্যাকাউন্টের মন্তব্যগুলি ও যাচাই না করা অ্যাকাউন্টের পৃষ্ঠাগুলি নিবন্ধনহীন ব্যবহারকারীদের কাছে অ্যাক্সেসযোগ্য নয়।
ক্যারল কেইন
ক্যারোলিন লরি কেইন (ইংরেজি: Carolyn Laurie Kane; জন্ম: ১৮ই জুন ১৯৫২) হলেন একজন মার্কিন অভিনেত্রী ও কৌতুকাভিনেত্রী। তিনি ১৯৭০-এর দশকে হেস্টার স্ট্রিট (১৯৭৫) ও অ্যানি হল (১৯৭৭) চলচ্চিত্রে অভিনয় করে পরিচিতি অর্জন করেন। হেস্টার স্ট্রিট ছবিতে অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারে মনোনীত হন। ১৯৮০-এর দশকের শুরুর দিকে তিনি ট্যাক্সি টেলিভিশন ধারাবাহিকে সিমকা গ্রাভাস চরিত্রে অভিনয় করে দুটি প্রাইমটাইম এমি পুরস্কার অর্জন করেন।
ভাবনগর রাজ্য
থাম্ব|ভাবনগরের নিলমবাগ প্রাসাদ|alt= থাম্ব|253x253পিক্সেল|১৮৭০ দশকে ভাবনগরের একজন ঠাকুর|alt= ভাবনগর ব্রিটিশ শাসনাধীন ভারতীয় উপমহাদেশে র একটি দেশীয় রাজ্য ছিল। রাজ্যটি বর্তমান স্বাধীন ভারতের গুজরাতের সৌরাষ্ট্রে উপদ্বীপে ভাবনগর জেলায় অবস্থিত, তৎকালীন ব্রিটিশ ভারতের কাথিওয়ার এজেন্সির অংশ ছিল। এই রাজ্যে গোহিল রাজবংশের শাসন থাকায় রাজ্যটি গোহিলওয়ার নামেও পরিচিত ছিল। ২৯৬১ বর্গ মাইলের আয়তনের রাজ্যটিতে ১৯৪১ সালে ৬,১৮,৪২৯ জন বাস করতেন। ১৯৪৮ সালের ১৫ ফেব্রুয়ারি, ভাবনগরের সর্বশেষ শাসক সম্মিলিত ভারতের ইউনিয়নে যোগ দেন।
জেনিথ সাংমা
সাংমা মেঘালয়ের প্রাক্তন মুখ্যমন্ত্রী মুকুল সাংমার ভাই।
ভারতীয় বিজ্ঞান সংস্থা
গ্রন্থাগার
১৯১১ সালে প্রথম দুটি বিভাগের সঙ্গে গ্রন্থাগারটিও উদ্বোধন করা হয়। পরবর্তী কালে, ১৯৯৫ সালে এটির নাম পরিবর্তন করে রাখা হয় জে আর ডি টাটা স্মারক গ্রন্থাগার। এখানে ভারতবর্ষের এক অন্যতম শ্রেষ্ঠ বিজ্ঞান-বিষয়ক সংগ্রহ আছে।
ছাত্র উদ্যোগ
====সমন্বয় ==== ভারতীয় বিজ্ঞান সংস্থার ছাত্র সংসদের পরিচালনায় সমন্বয় বিজ্ঞান ও বাণিজ্যের মেলবন্ধনের উদ্দ্যেশ্যে একটি প্রচেষ্টা। নানা কোম্পানি থেকে প্রতিনিধি ও বিজ্ঞান জগতের অনেক বিশিষ্ট ব্যক্তি এই মেলায় যোগদান করেন। ছাত্রছাত্রীদের ভবিষ্যৎ পরিকল্পনার কাজে সাহাজ্য করাটাই এর মূল উদ্দ্যেশ্য।
বিটনেশন
ব্যুৎপত্তি ও পরিভাষা
বিটনেশন শব্দটি বিট এবং জাতি শব্দের সমন্বয়ে গঠিত। এটি ভার্চুয়াল কারেন্সি বিটকয়েনের একটি সরকার কেন্দ্রিক এনালগ যা ব্লকচেইন প্রযুক্তি প্রয়োগ করে।
মিডিয়া
ইন্টারন্যাশনাল বিজনেস টাইমস উল্লেখ করেছে যে বিটনিশন "শরণার্থী সঙ্কটের মতো বিশ্বব্যাপী সমস্যার জন্য স্পষ্টত ব্লকচেইন সমাধান সম্পর্কে কথোপকথনের পরিবর্তন করবে।"
কিষাণগঞ্জ রেলওয়ে স্টেশন
ইতিহাস
দার্জিলিং হিমালয়ান রেলওয়ে ১৯১৫ সালে শিলিগুড়ি থেকে কিষাণগঞ্জ পর্যন্ত প্রশস্ত ন্যারো-গেজ লাইন সম্প্রসারণ করে। ১৯৪৮-৫০ সালে, দার্জিলিং হিমালয়ান রেলওয়ের কিষাণগঞ্জ শাখাকে আসাম রেল লিঙ্ক প্রকল্পটি সম্পূর্ণ করার উদ্দেশ্যে নেওয়া হয়, যা ন্যারোগেজ -এ রূপান্তরিত হয়। মিটার গেজ এবং বারসোইতে উত্তর পূর্ব রেলওয়ে নেটওয়ার্কের সাথে সংযুক্ত। এলাকার রেললাইনগুলি ১৯৬০ সালে ব্রডগেজে রূপান্তরিত হয়।
ছিলারচর ইউনিয়ন
ভৌগোলিক উপাত্ত
ছিলারচর ইউনিয়নের মোট আয়তন ৫,৩৭২ একর বা ২১.৭৫ বর্গ কিলোমিটার। গ্রামের সংখ্যা ১৮টি। ঘরবাড়ির সংখ্যা ৪,১৭৯টি। এই ইউনিয়নের মধ্য দিয়ে বয়ে গেছে আরিয়াল খাঁ নদী।
২০১১ সালের হিসেব অনুযায়ী এ ইউনিয়নে ৯.৩৫ কিলোমিটার পাকারাস্তা ও ৪৯.৮১ কিলোমিটার কাঁচারাস্তা রয়েছে। হাট-বাজার রয়েছে ৪টি। মসজিদের সংখ্যা ৯৯টি এবং মন্দিরের সংখ্যা ৫টি।
শিক্ষা
২০১১ সালের হিসেব অনুযায়ী ছিলারচর ইউনিয়নের সাক্ষরতার হার ৪৪.৯% (পুরুষ ৪৭.০%, মহিলা-৪৩.০%)। এ ইউনিয়নে ১টি কলেজ, ৩টি মাধ্যমিক বিদ্যালয়, ১টি মাদ্রাসা, ৫টি ফোরকানীয়া মাদ্রাসা, ১৩টি সরকারি প্রাথমিক বিদ্যালয় এবং ২টি কিন্ডার গার্টেন স্কুল রয়েছে।
পুনাখা
পুনাখা জং
পুনাখা ডিজং (পুংতাং ডিছেন ফোটরাং জং হিসেবেও পরিচিত) (যার অর্থ পরম সুখময় প্রাসাদ ) পুনাখা  শহরের একটি প্রাচীন প্রাসাদ। প্রাসাদটি ১৬৩৭-৩৮ সালে যাবদ্রারং রিনপোছে দ্বারা নির্মিত হয়েছিল যার স্থপতি ছিলেন নাগাওয়াং নামগিয়াল।  এটি জং স্থাপত্যশিল্পের দ্বিতীয় পুরাতনতম এবং দ্বিতীয় বৃহত্তম প্রাসাদ এবং তাদের নির্মিত রাজকীয় প্রাসাদগুলো অন্যতম একটি।  জং এর এই প্রাসাদে তিব্বতীয় বৌদ্ধধর্মের কাগ্যু গোত্রের দক্ষিণ দ্রুকপা বংশীয়সহ রাংজুং কাসারপানি বংশীয় সাধকদের দেহাবশেষ রয়েছে। এটাকে ভুটানের ঐতিহ্য হিসাবে অন্তর্ভুক্ত করেছে ইউনেস্কো।
১৯৮৭ সালে জংটি আংশিকভাবে অগ্নি দ্বারা ধ্বংস হয়।
দেলুয়াবাড়ী ইউনিয়ন
দেলুয়াবাড়ী ইউনিয়ন বাংলাদেশের রাজশাহী বিভাগের রাজশাহী জেলার দুর্গাপুর উপজেলার অন্তর্গত একটি ইউনিয়ন।
ইমতিয়াজ সুলতানা বুখারী
২০০৮ সালের পাকিস্তানের সাধারণ নির্বাচনে খাইবার পাখতুনখোয়া থেকে নারীদের জন্য সংরক্ষিত একটি আসনে তিনি পাকিস্তান মুসলিম লীগের (এন) প্রার্থী হিসাবে পাকিস্তানের জাতীয় পরিষদের সদস্য নির্বাচিত হয়েছিলেন।
ময়মনসিংহ এক্সপ্রেস
"চট্টগ্রাম-বঙ্গবন্ধু সেতু পূর্ব" রুটের প্রায় ৪৭০ কিলোমিটার দূরত্বে চলাচল করে ট্রেনটি বাংলাদেশের সর্বোচ্চ দূরত্ব অতিক্রমকারী ট্রেন হিসেবে পরিচিত। আন্তঃনগর বিজয় এক্সপ্রেস চালু করার পূর্বে এটিই ছিলো এই রুটের একমাত্র ট্রেন। ২০২০ সালের ২৬শে সেপ্টেম্বর ট্রেনটি বন্ধ করে দেওয়া হয়। তবে পরে আবারও চালু করা হয়।
সংযুক্ত আরব আমিরাত জাতীয় ক্রিকেট দল
সাফল্যগাঁথা
অন্যতম উদীয়মান একদিনের আন্তর্জাতিক দল হিসেবে সংযুক্ত আরব আমিরাত দল ২০০০ থেকে ২০০৬ সালের মধ্যে ধারাবাহিকভাবে চারবার এসিসি ট্রফি জয়লাভ করে। এছাড়াও, ১৯৯৬, ১৯৯৮ এবং ২০০৮ সালে এসিসি ট্রফি প্রতিযোগিতায় রানার্স-আপ হয়েছিল। ১৯৯৪ সালে দলটি আইসিসি ট্রফি প্রতিযোগিতায় জয়লাভ করেছিল। একই বছর তারা প্রথমবারের মতো একদিনের আন্তর্জাতিক ক্রিকেট খেলায় অংশগ্রহণ করে। ১৯৯৬ সালের বিশ্বকাপ ক্রিকেটেও দলটি প্রতিদ্বন্দ্বিতা করে। এ পর্যন্ত তারা একদিনের আন্তর্জাতিক ক্রিকেটের জন্য অনুসৃত র‌্যাঙ্কিং প্রথায় অন্তর্ভুক্ত হতে পারেনি।
আল জাজিরা
আল জাজিরা (الجزيرة al-ǧazīrah ), এছাড়াও আলজাজিরা হিসাবে পরিচিত এবং জেএসসি হল আল জাজিরা মিডিয়া নেটওয়ার্ক মালিকানাধীন এবং কাতারের  দোহা সদর দফতর থেকে সম্প্রচারিত একটি সংবাদভিত্তিক টেলিভিশন চ্যানেল। প্রাথমিকভাবে এটি আরবি ভাষায় চালু হলেও বর্তমানে  স্যাটেলাইট চ্যানেলটি টিভি চ্যানেল হিসেবে আল জাজিরা থেকে একাধিক ভাষায় ইন্টারনেট এবং বিশিষ্ট টিভি চ্যানেল সহ বিশ্বের বিভিন্ন নেটওয়ার্কের সঙ্গে ক্রমবর্ধমানভাবে প্রসারিত হচ্ছে। আল জাজিরা বিশ্বের বিভিন্ন অঞ্চলে প্রবেশ করেছে। আল জাজিরা কাতার সরকার মালিকানাধীন চ্যানেল।
আফগানিস্তান যুদ্ধ
অন্যান্য আরো অনেক টিভি চ্যানেল ফুটেজগুলো আল জাজিরা থেকে অর্থের বিনিময়ে ক্রয় করতে আগ্রহী হয়। এ সময় আল জাজিরার গুরুত্ব সারাবিশ্বে বেড়ে যায় কারণ তখন আফগানিস্তানের অভ্যন্তরে আল জাজিরার একটি ব্যুরো ছিল ফলে আল জাজিরা পুরো ঘটনাটি নিকট থেকে কভার করতে সক্ষম হয়। এ সময় আল জাজিরার ফুটেজগুলোর মূল্য প্রায় আড়াই লক্ষ ডলার পর্যন্ত বৃদ্ধি পায়।
২০১০ সালে তিউনিসিয়ার একজন প্রতিবাদী তরুণ মোহামেদ বুয়াজিজি-এর মৃত্যুর পর তিউনিসিয়ায় একটি বিক্ষোভের সূত্রপাত হয়। এ বিক্ষোভ আল জাজিরা সর্বপ্রথম সম্প্রচার করে । ক্রমেই এ বিক্ষোভ পুরো আরব অঞ্চলে ছড়িয়ে পড়ে এবং এটিকে আরব বসন্ত বলে আখ্যায়িত করা হয়।
তাহরির আল-শাম
হাইয়াতু তাহরির আল-শাম (HTS) বা তাহরির আল শাম হল একটি সিরীয় সুন্নি সশস্ত্র রাজনৈতিক সংগঠন। এটি শুরু থেকেই সিরিয়ার গৃহযুদ্ধে জড়িত আছে। ২০১৭ সালে এটি জাবহাতু ফাতাহ আল-শাম, আনসার আল-দ্বীন ফ্রন্ট, জায়েশ আল-সুন্না, লিওয়া আল-হক্ক ও তাহরিকু নুরুদ্দিন আল-জেনকি নামে চারটি সংগঠন একীভূতকরণের মাধ্যমে গঠিত হয়। গোষ্ঠীটি বর্তমান প্রাক্তন জাবহাতু ফাতাহ আল-শাম ও আহরার আল-শাম নেতাদের নেতৃত্বে রয়েছে। তবে হাইকমান্ড অন্যান্য গ্রুপের নেতাদের নিয়ে গঠিত।
কেন্দুয়া ইউনিয়ন, মাদারীপুর সদর
শিক্ষা
২০১১ সালের হিসেব অনুযায়ী কেন্দুয়া ইউনিয়নের সাক্ষরতার হার ৪৫.৫% (পুরুষ ৪৯.৭%, মহিলা-৪১.৩%)। এ ইউনিয়নে ১ট কলেজ, ৪টি মাধ্যমিক বিদ্যালয়, ১৭টি সরকারি প্রাথমিক বিদ্যালয় এবং ৩টি কিন্ডার গার্টেন স্কুল রয়েছে।
ধীরেন্দ্রনাথ গঙ্গোপাধ্যায়
ধীরেন্দ্রনাথ গাঙ্গুলী (২৬ মার্চ ১৮৯৩—১৮ নভেম্বর ১৯৭৮), ধীরেন গাঙ্গুলী বা ডি জি নামেও পরিচিত, ছিলেন দাদাসাহেব ফালকে পুরস্কার এবং পদ্মভূষণ সম্মানপ্রাপ্ত এক চলচ্চিত্র প্রযোজক, নির্দেশক, অভিনেতা আর সর্বোপরি বাংলা চলচ্চিত্র জগতের ইতিহাসে এক উজ্জ্বল নক্ষত্র। তিনি একাধিক চলচ্চিত্র নির্মাণকারী সংস্থা স্থাপন করেছিলেন, যথা 'ইন্দো ব্রিটিশ ফিল্ম কোম্পানী', 'ব্রিটিশ ডমিনিয়ন ফিল্মস', 'লোটাস ফিল্ম কোম্পানী' ইত্যাদি। পরবর্তীকালে তিনি নিউ থিয়েটার্সে যোগদান করেছিলেন। তিনি হাস্যরসাত্মক অনেক ছবির প্রযোজনা করেছিলেন। তিনি জন্মগ্রহণ করেন কলকাতা শহরে আর শেষনিশ্বাস ত্যাগ করেন এই শহরেই।
প্রাথমিক জীবন
ডি জি শান্তিনিকেতনের ছাত্র ছিলেন। তিনি রবীন্দ্রনাথ ঠাকুরের এক দুঃসম্পর্কের আত্মীয়াকে বিবাহ করেন। তিনি হায়দ্রাবাদের 'স্টেট আর্ট স্কুল'-এর প্রধানশিক্ষক ছিলেন। মেক-আপ-এর কাজে তার দক্ষতা ছিল প্রসিদ্ধ, যার প্রমাণ পাওয়া যায় তার লেখা বই ভাবকী অভিব্যক্তি-তেও (১৯১৫)। এ বিষয়ে ব্রিটিশ ভারতে এবং পরে স্বাধীন ভারতে গোয়েন্দা সংস্থা সি আই ডি'র অফিসারদের প্রশিক্ষণ দিয়েছিলেন।
নাসিরুল ইসলাম নাসির
মোহাম্মদ নাসিরুল ইসলাম নাসির (জন্ম: ১০ আগস্ট ১৯৮৮; নাসিরুল ইসলাম নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব শেখ জামাল এবং বাংলাদেশ জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন ডান পার্শ্বীয় রক্ষণভাগের খেলোয়াড় হিসেবে খেলে থাকেন।
জিয়াউর রহমান হত্যাকাণ্ড
জিয়াউর রহমানের রাষ্ট্রপতিত্ব
বাংলাদেশের রাষ্ট্রপতি হিসেবে জিয়াউর রহমানের মেয়াদ শুরু হয়েছিল ১৯৭৭ সালের ২১ এপ্রিল আবু সাদাত মোহাম্মদ সায়েমের কাছ থেকে রাষ্ট্রপতির পদ অধিগ্রহণের মাধ্যমে।
গণভোট ও নির্বাচন
জিয়া, একজন যুদ্ধ-নায়ক, জাতীয়বাদী ফ্রন্টের প্রার্থী হিসাবে নির্বাচন প্রতিযোগিতায় যোগ দিয়েছিলেন, ছয়টি দলের জোট যার মধ্যে একদিকে মুসলিম লীগের মতো ইসলামপন্থী দলগুলি এবং অন্যদিকে তফসিলি জাতি ফেডারেশনের মতো সংখ্যালঘু-নেতৃত্বাধীন দলগুলি অন্তর্ভুক্ত ছিল। তার প্রধান প্রতিদ্বন্দ্বী ছিলেন ১৯৭১ সালে বাংলাদেশ মুক্তিবাহিনীর সর্বাধিনায়ক জেনারেল এমএজি ওসমানী, যিনি আওয়ামী লীগ এবং কিছু বামপন্থী দলের একটি প্ল্যাটফর্ম গণতান্ত্রিক ঐক্যজোট দ্বারা সমর্থিত ছিলেন।
জাতীয় সংগীত বিতর্ক
মন্ত্রিপরিষদ বিভাগে প্রধানমন্ত্রী শাহ আজিজুর রহমান এক গোপন চিঠিতে বলেন,""রবীন্দ্রনাথ ঠাকুরের লেখা একটি গান ভারতীয় জাতীয় সংগীত। তিনি বাংলাদেশের নাগরিক ও নন। হিন্দু সম্প্রদায়ের একজন কবির লেখা গান জাতীয় সংগীত হওয়ায় মুসলিম উম্মাহ উদ্বিগ্ন। এই গান আমাদের সংস্কৃতির চেতনার পরিপন্থী বিধায় জাতীয় সঙ্গীত পরিবর্তন আবশ্যক।""
সশস্ত্র বাহিনীতে গণহত্যা
১৯৭৮ সালের ২৫ মার্চ মুম্বাইয়ের ইকোনমিক অ্যান্ড পলিটিক্যাল উইকলির প্রতিবেদনে বলা হয়,"যদিও অ্যামনেস্টি শুধু এটুকুই বলতে প্রস্তুত যে কমপক্ষে ১৩০ জন এবং সম্ভবত কয়েক শর মৃত্যুদণ্ড কার্যকর হয়েছে, তবে ঢাকার কিছু ওয়াকিবহাল সূত্রের মতে এ সংখ্যা ৭০০ পর্যন্ত হতে পারে।"
কর্ণেল তাহেরের উত্থান ও মৃত্যু
একটি প্রহসনমূলক বিচারে ২১ জুলাই, ১৯৭৬ ‘জিয়ার আদেশে’ তাহেরকে ফাঁসি দেয়া হয়। তাকে অভিযোগপত্র প্রদর্শন করা হয়নি কিংবা আত্নপক্ষ সমর্থন বা আইনজীবীর সঙ্গে পরামর্শেরও সুযোগ দেয়া হয়নি এবং বিচারের প্রহসন সম্পর্কে অবগত হয়েও বিচারপতি সায়েম তাহেরের মৃত্যুদণ্ডাদেশ স্থগিত করতে ব্যর্থ হন। কারণ সায়েমের নামে জিয়াই ছিলেন মূল ক্ষমতার অধিকারী। তাহেরের মৃত্যুদণ্ডের তিন দশক পর আদালত মৃত্যুদণ্ডটিকে অবৈধ এবং পরিকল্পিত হত্যাকাণ্ড বলে আখ্যা দেয়।
কারাদণ্ডপ্রাপ্ত
(এই অফিসারটি ব্রিগেডিয়ার মহসিনের ভাই ছিলেন, মহসিনকে মৃত্যুদণ্ড দেওয়া হলেও তাকে দেওয়া হয়নি।)
শামসুল ইসলাম খান
ব্যক্তিগত জীবন
শামসুল ইসলাম খানের বড় ছেলে মঈনুল ইসলাম খান শান্ত ৭ আগস্ট ২০১৬ সালে প্রাক্তন প্রধানমন্ত্রী খালেদা জিয়ার উপদেষ্টা কাউন্সিলের সদস্য নির্বাচিত হন তিনি (মঈনুল ইসলাম খান শান্ত) মানিকগঞ্জ  জেলা বিএনপির সাধারণ সম্পাদক। তার দুই কন্যা ও ২ পুত্র ছিলেন। তার ছোট ছেলে হাফিজুল ইসলাম উট্টু ১৯৮৮ সালে সারাদেশে ভয়াবহ বন্যার সময় সিঙ্গাইর উপজেলায় ত্রাণ বিতরনের সময় নৌকা ডুবিতে মারা যান।
টাইপ ০৯১ ডুবোজাহাজ
পটভূমি
হান ক্লাস প্রাথমিকভাবে স্থানীয় জলের মধ্যে পরিচালিত হয়। তবে ১৯৯০ এর দশক থেকে হানগুলি আরো আক্রমণাত্মকভাবে ব্যবহার করা হয়েছে। ১৯৯০ সালের মাঝামাঝি সময়ে একটি হান-ক্লাসের সাবমেরিন একটি মার্কিন ক্যারিয়ার যুদ্ধ দলকে ছায়াময়। নভেম্বর ২০০৪  সালে, একটি হান জাপানি আঞ্চলিক জলের মধ্যে একটি আক্রমণ তৈরি এবং জাপান এর নৌসেনাবাহিনী দ্বিতীয় বিশ্বযুদ্ধের শেষের পর থেকে দ্বিতীয় বারের জন্য সতর্কতা অবলম্বন অনুরোধ জানায়। ইয়াজিগি, ওকিনাওয়া দ্বীপ গ্রুপের মাধ্যমে আক্রমণটি ঘটেছিল, এটি তাইওয়ানের খুব কাছের দ্বীপগুলির একটি খুব কম জনবহুল দ্বীপ। চীন পরে "কারিগরি কারণ" জন্য বলছে আক্রমণ জন্য ক্ষমা করে, এটি জাপানি জলের মধ্যে ভেনততুরেদ।.
সমালোচনা
হ্যান ক্লাসটি একটি শোরগোল রিঅ্যাক্টর এবং দরিদ্র বিকিরণ রক্ষার জন্য সুপরিচিত, যার ফলে পারমাণবিক বিকিরণ স্তরের হিসাবে তার ক্রুদের জন্য স্বাস্থ্যের ঝুঁকি থাকে যা তাদের সাবমেরিনের উপর থাকা উচিত। সাবমেরিন এছাড়াও সাবমারজ যখন ক্ষেপণাস্ত্র আরম্ভ করার একটি অক্ষমতা দ্বারা প্রতিহত করা হয়। এটি বিরোধীদের বিরুদ্ধে একটি কৌশলগত অসুবিধা সৃষ্টি করে যারা উন্নতমানের এন্টি-সাবমেরিন ওয়ারফেয়ার সিস্টেম রয়েছে।
তাদের নকশা এবং অস্ত্রগুলি আধুনিক যুদ্ধজাহাজগুলির মুখোমুখি হওয়ার জন্য অপর্যাপ্ত বলে মনে করা হয়। এটা বিশ্বাস করা হয় যে দীর্ঘ শুদ্ধিগুলি প্রায়ই বোঝা যায় যে এই সাবমেরিনরা সমুদ্রের তুলনায় আরো বেশি সময় বন্দরে ব্যয় করেছে, যা তাদের কার্যক্ষমতাকে প্রভাবিত করে।
লামডিং-ডিব্রুগড় সেকশন
ইতিহাস
আসাম রেলওয়ে অ্যান্ড ট্রেডিং কোম্পানি লিমিটেড ১৮৮১ সালে গঠিত হয়। ১৮৮২ সালে আসামে প্রথম মিটারগেজ লোকোমোটিভ চালু করা হয়েছিল। -ডিব্রুগড় স্টিমার ঘাট থেকে মাকুম পর্যন্ত দীর্ঘ লাইন ১৬ জুলাই ১৮৮৩ তারিখে যাত্রী পরিবহনের জন্য খুলে দেওয়া হয়। আসামের পাহাড়ি অঞ্চলে একটি বিচ্ছিন্ন রেলপথ খোলার উদ্দেশ্য ছিল চা বাগান এবং কয়লাক্ষেত্রগুলিকে স্টিমার ঘাটের সাথে সংযুক্ত করা।
লিবারেশন
লিবারেশন হলো ভারতীয় ইংরেজি মাসিক পত্রিকা। এটি দিল্লী থেকে প্রতি মাসে প্রকাশিত হয়। লিবারেশনের প্রথম প্রকাশনা হয় ১৯৬৭ সালের নভেম্বর মাসে নকশালবাড়ি কৃষক আন্দোলনের পরবর্তীকালে। এই পত্রিকাটি ভারতের কমিউনিস্ট পার্টি (মার্কসবাদী-লেনিনবাদী) লিবারেশন পার্টির কেন্দ্রীয় কমিটির মুখপত্র হিসেবে পরিচিত। ১৯৭৬ থেকে এই পত্রিকাটি প্রতিমাসেই প্রকাশিত হয়।
ফারজানা মুশতাক গনি
ফারজানা মুশতাক গনি একজন পাকিস্তানি রাজনীতিবিদ ও নারী সাংসদ। তিনি ২০০৮-২০১৩ পর্যন্ত পাকিস্তান জাতীয় পরিষদের সদস্য ছিলেন।
ওয়ালুন লেক, মিশিগান
ভূগোল
মার্কিন যুক্তরাষ্ট্রের আদমশুমারি ব্যুরো অনুসারে ওয়ালুন লেকের মোট আয়তন ১.৩৬ বর্গ মাইল (৩.৫১ বর্গ কিমি)।
সনম পুরী
ব্যান্ড ও অ্যালবাম
২০১১ খ্রিষ্টাব্দে সনম ও সমর পুরী, ভেঙ্কট সুব্রহ্মণ্যম এবং কেশব ধনরাজ মিলে সনম নামক ব্যান্ড তৈরী করেন। ২০১১ সালে তারা এসকিউএস সুপারস্টার্স নামক একটি অ্যালবাম বাজারে মুক্তি দেন। ২০১২ খ্রিষ্টাব্দে পুরী ভ্রাতৃদ্বয় সমর সনম নামক একটি অ্যালবাম মুক্তি দেন।
নবম জাতীয় সংসদ সদস্যদের তালিকা
এটি ৯ম জাতীয় সংসদ সদস্যদের একটি তালিকা, যারা ৯ম জাতীয় সংসদে প্রতিনিধিত্ব করেছেন। এতে ২০০৮ সালে অনুষ্ঠিত সাধারণ নির্বাচনে নির্বাচিত এবং ৯ম সংসদের মেয়াদে অনুষ্ঠিত উপনির্বাচনে নির্বাচিত সদস্যদের নাম রয়েছে। এছাড়াও রয়েছে সংরক্ষিত আসনের মহিলা সদস্যদের নাম।
ঘটমাঝি ইউনিয়ন
ভৌগোলিক উপাত্ত
ঘটমাঝি ইউনিয়নের মোট আয়তন ৪,১৬৭ একর বা ১৬.৮৭ বর্গ কিলোমিটার। গ্রামের সংখ্যা ২৬টি। ঘরবাড়ির সংখ্যা ৫,২৯৩টি। এই ইউনিয়নের মধ্য দিয়ে বয়ে গেছে কুমার নদী।
২০১১ সালের হিসেব অনুযায়ী এ ইউনিয়নে ১৬.৫৩ কিলোমিটার পাকারাস্তা ও ৩৮.৪১ কিলোমিটার কাঁচারাস্তা রয়েছে। হাট-বাজার রয়েছে ১টি। মসজিদের সংখ্যা ৬৯টি এবং মন্দিরের সংখ্যা ৩টি।
২০২২ উগান্ডা নারী ক্রিকেট দলের নেপাল সফর
সিরিজে উগান্ডা ৩–২ ব্যবধানে জয়ী হয়।
হুজুর ইবনে আদি
চরিত্র এবং জীবনী
কতিপয় বর্ণনা অনুসারে, তার শেষ ইচ্ছা ছিল যে তার পুত্রকে তার পূর্বে মৃত্যুদণ্ড দেওয়া হোক, নতুবা তার পুত্র মৃত্যুভয়ে ভীত হয়ে যাবে এবং আলীকে অভিসম্পাত দেওয়ার পর্যায়ে চলে যাবে।
মাজারের পবিত্রতা ভঙ্গ
থাম্ব|মসজিদের মিনার হুজুর, তার পুত্র হামাম ইবনে হুজুর এবং আরও কয়েকজন সাথী সিরিয়ার রাজধানী দামেস্কের উপকণ্ঠে আদ্রায় সমাহিত হয়েছেন। তার সমাধির চারপাশে একটি মসজিদ নির্মিত হয়েছে যা মুসলমানদের তীর্থস্থানে পরিণত হয়েছিলো। ২০১৩ সালের ২রা মে, যাবহাত আল-নুসরা সমাধিসৌধে হামলা করে এবং তাঁর দেহাবশেষ মাটি খুঁড়ে বের করে নেয়। বিদ্রোহীরা তার লাশ একটি অজ্ঞাত স্থানে নিয়ে যায়। নিউইয়র্ক টাইমস-এ প্রকাশিত এক প্রতিবেদন অনুসারে, তীর্থস্থানটির অবমাননা বিষয়ক বহুল আলোচিত একটি ফেসবুক ছবি, সমাধি খোঁড়ার দায়ে আবু আনাস আল-ওয়াজির বা আবু আল-বারা নামক এক ব্যক্তিকে আরোপ করে, যিনি  স্বাধীন সিরীয় সেনাবাহিনী  র ইসলাম ব্রিগেড নামে পরিচিত একটি সামরিক গোষ্ঠীর নেতা।
হোরাস ও সেতের দ্বন্দ্ব
চেস্টার বেটি প্যাপিরাস ১
চেস্টার বেটি প্যাপিরাস ১-এর সময়কাল বিংশ রাজবংশীয় রাজা পঞ্চম রামেসিসের রাজত্বকাল। এটি সম্ভবত কোনও লিপিকরের সংগ্রহে ছিল, যা নথিবদ্ধ হয়েছিল ব্যক্তিগত বিনোদনের উদ্দেশ্যে (চেস্টার বেটি প্যাপিরাস ১, অক্সফোর্ড)। এই প্যাপিরাসে হোরাস ও সেতের দ্বন্দ্ব-এর উপাখ্যান এবং অন্যান্য বিভিন্ন কাব্যিক প্রণয়গীতি গ্রন্থিত হয়েছিল। প্যাপিরাসটির আদি উৎপত্তিস্থল ছিল থিবস। ছিন্ন ও দোমড়ানো-মোচড়ানো অবস্থায় আবিষ্কৃত হওয়ার সময় প্যাপিরাসটির পরিমাপ ছিল । ১৯৩১ সালে অক্সফোর্ড ইউনিভার্সিটি প্রেস থেকে প্যাপিরাসটি প্রকাশিত হয়। বর্তমানে এটি ডাবলিনের চেস্টার বেটি লাইব্রেরিতে রক্ষিত।
গবেষকদের আলোচনা ও বিশ্লেষণ
চেস্টার বেটি প্যাপিরাস ১-এর যে অক্সফোর্ড প্রকাশনায় "হোরাস ও সেতের দ্বন্দ্ব" কাহিনিটি অন্তর্ভুক্ত হয়েছিল, সেখানে অ্যালান এইচ. গার্ডিনারের একটি আলোচনায় এই কাহিনিটিকে হোমারের ওডিসি মহাকাব্যের সঙ্গে তুলনা করা হয়।
ইকোপার্ক
বোটানিক্যাল গার্ডেন ও ইকো-পার্ক, সীতাকুণ্ড
এই ইকোপার্কে রয়েছে ১৫৪টি প্রজাতির উদ্ভিদ বা গাছ। যেগুলোর মাঝে উল্লেখযোগ্য হলোঃ গর্জন, ডেউয়া, হলদু, গুটগুটিয়া, শিমুল, আমলকি, নিম প্রভৃতি। তাছাড়া, পার্কটিতে রয়েছে বিরল প্রজাতির সাইকাস। পার্কটিতে থাকা গাছগুলো মূলত ফলজ, বনজ এবং ঔষধি গাছ।
ইয়াংগিয়াং ফায়ারফ্লাই ইকোপার্ক
'ইয়াংগিয়াং ফায়ারফ্লাই ইকোপার্ক'টি দক্ষিণ কোরিয়ার ইয়াংগিয়াং এলাকার ওয়াংপি নদীতে অবস্থিত। এটি ২০০৫ সাল থেকে সরকারের রক্ষিত এলাকার মাঝে ছিল।
সাইবার অপরাধ
অশ্লীল বা আপত্তিকর বিষয়বস্তু
ওয়েবসাইট এবং অন্যান্য ইলেকট্রনিক যোগাযোগের বিষয়বস্তু বিভিন্ন কারণে অরূচিকর, অশ্লীল বা আক্রমণাত্মক হতে পারে। কিছু ক্ষেত্রে এই যোগাযোগ আইনি হতে পারে।
সমাঙ্গদেহী উদ্ভিদ
শাখা
দ্বিতীয় শ্রেণীবিন্যাসটি ইউথালোফাইটা নামে পরিচিত যার অন্তর্ভুক্ত ব্যাকটেরিয়া, ছত্রাক এবং শৈবাল। ইউথালোফাইটা শব্দটি মূলত অ্যাডল্ফ এঞ্জলার দ্বারা প্রথম ব্যবহৃত হয়েছিল।
টিঙ্কার টেইলর সোলজার স্পাই (চলচ্চিত্র)
কাহিনী সংক্ষেপ
পার্সি অ্যালালাইন সার্কাসের নয়া প্রধান হিসেবে দায়িত্ব গ্রহণ করে। বিল হেইডেন তার ডেপুটির পদ গ্রহণ করে আর তাদের সঙ্গ দেয় ঘনিষ্ঠ রয় ব্লেন্ড ও টবি এস্টাহার্স। এরা চারজন "উইচক্র্যাফ্ট" নামের একটা প্রোজেক্ট হাতে নেয়। তারা দাবি করে, উইচক্র্যাফ্ট প্রোজেক্ট থেকে ব্রিটিশ ইন্টেলিজেন্স উচ্চপর্যায়ের রাশিয়ান গোপন তথ্য পেতে পারবে। কন্ট্রোল আর স্মাইলির কাছে প্রোজেক্টটা কখনোই খুব বেশি সুবিধার মনে হয় নি। উইচক্র্যাফ্ট থেকে পাওয়া এসব তথ্য আবার মার্কিন গোয়েন্দাদের কাছে হস্তান্তর করা হয় মূল্যবান মার্কিন গোপন নথির বিনিময়ে।
বুরিয়াত ভাষা
লিখন পদ্ধতি
১৯০৫ সালে, পুরানো মঙ্গোলিয়ান বর্ণমালার উপর ভিত্তি করে আগভান দোর্জিয়েভ ভাগিন্দ্র লিপি তৈরি করেন এবং ১৯১০ অবধি এই লিপিতে কমপক্ষে এক ডজন বই ছাপা হয়েছিল। তবে ভাগিন্দ্র ব্যাপকভাবে প্রচলিত ছিল না।
এলজিভি দক্ষিণ-পূর্ব
এলজিভি দক্ষিণ-পূর্ব (ফরাসি: Ligne à Grande Vitesse Sud-Est; ইংরেজি: Southeast high-speed line); একটি ফরাসি উচ্চ-গতির রেলপথ, যা প্যারিস এবং লিয়নের শহরতলিকে সংযুক্ত করে। এটি ছিল ফ্রান্সের প্রথম উচ্চ-গতির রেলপথ। ১৯৮১ সালের ২২ সেপ্টেম্বর রাষ্ট্রপতি ফ্রঁসোয়া মিতেরঁ দ্বারা সেন্ট-ফ্লোরেন্তিন এবং সাথোনয়-ক্যাম্পের মধ্যে প্রথম বিভাগটি উদ্বোধনের মাধ্যমে ফরাসি যাত্রীবাহী রেল পরিষেবায় পুনরায় অনুপ্রাণনার সূচনা করে।
এই রেলপথটি পরবর্তী সময়ে এলজিভি রোন্-আল্পস ও এলজিভি ভূমধ্যসাগরীয় দ্বারা দক্ষিণ দিকে এবং এলজিভি আন্তঃসংযোগ পূর্ব দ্বারা উত্তর দিকে প্রসারিত হয় এবং প্যারিস ও ফ্রান্সের দক্ষিণ-পূর্ব কোয়ার্টার মধ্যে যাত্রা কালের গতি বৃদ্ধির জন্য নেতৃত্ব দিয়েছেন (মার্সাইল, মন্টপেলিয়ের, এবং নিস)। এলজিভি রোন্-আল্পস ও এলজিভি ভূমধ্যসাগরীয় এবং এলজিভি দক্ষিণ-পূর্ব সমাপ্ত হওয়ার পরে, এটির সরকারী ডাক নাম, সিটি টু কোস্ট (সি ২ সি) হাইওয়ে দেওয়া হয়।
ইস্পাহানী পাবলিক স্কুল ও কলেজ, কুমিল্লা সেনানিবাস
স্বাধীনতা যুদ্ধের প্রভাব
অন্যদিকে মার্চ মাসে কুমিল্লা সেনানিবাসে কর্মরত বেঙ্গল রেজিমেন্টকে কৌশলে সেনানিবাস থেকে বিচ্ছিন্ন করে দেওয়া হয়। এর ফলে ২৯ মার্চ বাঙালি সেনারা পশ্চিম পাকিস্তানি সেনাদের বিরুদ্ধে বিদ্রোহ ঘোষণা করলে ১৪ এসএসআর ইউনিটের সিও শাহপুর খানের নেতৃত্বে সেদিনই কুমিল্লা সেনানিবাসে শুরু হয় বাঙালি নিধনযজ্ঞ।
বন্দী শিক্ষকদের প্রাণ রক্ষার জন্য প্রতিষ্ঠানের অবাঙালি অধ্যক্ষ লে. কর্নেল আমিলকে অনেক অনুরোধ করা সত্ত্বেও তিনি কোন পদক্ষেপ নেননি। মুক্তিযুদ্ধের পুরো সময়টা জুড়ে প্রতিষ্ঠানটি পাকিস্তানি বাহিনীর বন্দিশিবির হিসেবে ব্যবহৃত হতো। সেনানিবাসের বাঙালি সেনা কর্মকর্তা-কর্মচারীদের এবং প্রতিষ্ঠানের শিক্ষকদের স্ত্রী-আত্মীয়-সন্তান মিলিয়ে প্রায় ৮০০-৯০০ মহিলাকে বিদ্যালয় ভবনে বন্দি রাখা হয়। ১৯৭১ এর জুনে দখলদার বাহিনী পুনরায় বিদ্যালয় চালু করার চেষ্টা করলেও তাদের প্রচেষ্টা ব্যর্থ হয়।
স্বাধীনতা পরবর্তী ইতিহাস
স্বাধীনতার পর প্রতিষ্ঠানটি কুমিল্লা সেনানিবাসে অবস্থানরত ভারতীয় সেনাবাহিনীর অফিস হিসেবে ব্যবহৃত হচ্ছিল। স্বাধীনতার কয়েকদিন পর এই প্রতিষ্ঠানের কয়েকজন শিক্ষক বিদ্যালয় ফিরে এসে এই প্রতিষ্ঠানে অবস্থানরত ভারতীয় সেনাবাহিনীর ৪ কোর-এর অধিনায়ক মেজর জেনারেল সিংয়ের সাথে দেখা করেন। তার অনুমতি পাওয়ার পর শিক্ষকগণ প্রতিষ্ঠানের বিভিন্ন কক্ষ এবং সেনানিবাসের বিভিন্ন অফিস ঘুরে দেখেন। যুদ্ধকালীন সময়ে প্রতিষ্ঠানের বিভিন্ন লুট হওয়ার সম্পদের বেশিরভাগ সেনানিবাসের বিভিন্ন অফিস থেকে ফিরিয়ে আনেন। প্রতিষ্ঠানের শিক্ষকেরা জেনারেল আতাউল গনি ওসমানী সাথে যোগাযোগ করলে ১৯৭২ সালের ১৩ জানুয়ারির মধ্যেই তার নির্দেশে প্রতিষ্ঠান থেকে ভারতীয় সেনাবাহিনীকে সরিয়ে নেয়া হয়।
মেনবা নিউওয়েল ফিলিপস
মেনবা নিউওয়েল ফিলিপস: ১ ফেব্রুয়ারি, ১৯০৭ সালে জন্মগ্রহণ করেন এবং ৮ নভেম্বর ২০০৪ সালে মৃত্যু বরণ করেন।তিনি একজন মার্কিন পদার্থবিজ্ঞানী এবং বিজ্ঞান শিক্ষাবিদ ছিলেন। তিনি জে রবার্ট ওপেনহাইমার অধীনে তার ডক্টরেট গবেষণা সম্পন্ন করেন। তার কর্মজীবন জুড়ে তিনি আমেরিকান পদার্থবিজ্ঞান শিক্ষক সমিতিতে (American Association of Physics Teachers) সক্রিয় ছিলেন।
অনিল চৌধুরী
অনিল চৌধুরী একজন বাঙালি চলচ্চিত্র প্রযোজনা নিয়ন্ত্রক এবং ব্যবস্থাপক। তিনি ভারতের কলকাতার চলচ্চিত্র শিল্পে বেশ কিছু চলচ্চিত্রের প্রযোজনায় কাজ করেছেন। বিশেষত চলচ্চিত্র পণ্ডিত সত্যজিৎ রায়ের সাথে সংশ্লিষ্টতার জন্যই তিনি পরিচিত। রায়ের সবগুলো চলচ্চিত্রেই অনিল চৌধুরী প্রযোজনা নিয়ন্ত্রকের ভূমিকা পালন করেছেন।
রায়ান স্টার
জীবনী
স্টার সিবিএস এর রিয়ালিটি শো রক স্টার এর প্রতিযোগী ছিলেন। টমি লি এর ব্যান্ড সুপারনোভা একজন লিড সিঙ্গার খুঁজছিল। শোতে রায়ান ধারাবাহিকভাবে সুস্বর এবং চলন্ত পিয়ানো দোলান থেকে তার বিভিন্ন স্টাইল দেখিয়েছিল। কয়েক দিন পর শো এর প্রযোজক মার্ক বার্নেট রায়ান এবং হাউস ব্যান্ডের ক্যারিয়ার উন্মোচনের জন্য সাহায্য করেন। তিনি তার ভক্তদের এসএমএস ভোটের মাধ্যমে ১১ সপ্তাহ পর শো তে ফিরে আসেন।
ধারাভন্ধো বিমানবন্দর
সু্যোগ-সুবিধা
ধারাভন্ধো বিমানবন্দরটি সমুদ্রপৃষ্ঠ থেকে ৬ ফুট (২ মি) উপরে অবস্থিত। এটির একটি আস্ফাল্ট রানওয়ে (১১/২৯) রয়েছে, যার দৈর্ঘ্য ১,১৮৯ মিটার (৩,৯০১ ফুট)।
বাংলাদেশের বনাঞ্চল
ক্রান্তীয় আর্দ্র চিরহরিৎ বন
এসব বন সাধারণত সিলেট, চট্টগ্রাম এবং পার্বত্য চট্টগ্রামের পাহাড়ী এলাকায় পাওয়া যায়। এছাড়াও দক্ষিণ-পূর্বে কক্সবাজার ও উত্তর-পূর্বে মৌলভীবাজারেও এদের অস্তিত্ব রয়েছে।
ক্রান্তীয় প্রায়-চিরহরিৎ বন
এখন পর্যন্ত এসব বনে প্রায় ৮০০ প্রজাতির সপুষ্পক উদ্ভিদের উপস্থিতি লিপিবদ্ধ করা হয়েছে। চিরহরিৎ বনের তুলনায় এসব বনে লতাগুল্মের ঝোপঝাড়ের পরিমাণ বেশি। সবচাইতে উপরে চাঁদোয়ার উচ্চতা ২৫ থেকে ৫৭ মিটার। উপত্যকা ও আর্দ্র ঢালের সবচেয়ে উপরের স্তরের উদ্ভিদের মধ্যে রয়েছে চাপালিশ, তেলসুর, চুন্দুল, এবং বুদ্ধনারকেল। মধ্যম স্তরের উদ্ভদদের মধ্যে গুটগুটিয়া, গুটগুইট্টা টুন, পিতরাজ, নাগেশ্বর, উরিআম, নালিজাম, গদাজাম, পিতজাম, ঢাকিজাম উল্লেখযোগ্য। এছাড়া সবচাইতে নিচের স্তরটিতে দেখা যায় ডেফল ও কেচুয়ান। অন্যদিকে, অপেক্ষাকৃত গরম ও শুষ্ক ঢাল এবং শৈলশিরার উপরের স্তরের উদ্ভিদগুলোর মধ্যে পাওয়া যায় গর্জন, বনশিমুল, শিমুল, শিল কড়ই, চুন্দুল, গুজা বাটনা, কামদেব, বুরা গামারি, বহেড়া, এবং মুজ। মধ্যম স্তরের রয়েছে গাব, উদাল, এবং শিভাদি আর নিম্নস্তরে দেখা যায় আদালিয়া, বরমালা, গোদা, অশোক, জলপাই এবং ডারুম। সচরাচর যেসব পর্ণমোচী উদ্ভিদ দেখা যায় সেগুলোর মধ্যে আছে গর্জন, শিমুল, বনশিমুল, বাটনা, চাপালিশ, টুন, কড়ই, এবং জলপাই।
ক্রান্তীয় আর্দ্র পর্ণমোচী বন
বাংলাদেশের ঢাকা, ময়মনসিংহ, দিনাজপুর, রংপুর এবং কুমিল্লাতে এ ধরনের বন বিস্তৃত রয়েছে। এসব বনকে শাল বন হিসেবেও আখ্যায়িত করা হয় যেহেতু শালবৃক্ষই এসব বনে কর্তৃত্ব করে থাকে (প্রায় ৯০ শতাংশ)। যদিও কালের পরিক্রমায় নানা কারণে এসব বন শীর্ণকায় হয়ে গেছে। বনের চাঁদোয়া মোটামুটি ১০ থেকে ২০ মিটার উচ্চতার হয়ে থাকে।
সৃজিত বন
১৮৭১ সালে মায়ানমার থেকে সেগুনের বীজ এনে পার্বত্য চট্টগ্রামের কাপ্তাই অঞ্চলে রাষ্ট্রীয় বন সৃজনের উদ্যোগ শুরু হয়। পরবর্তীতে সিলেট এবং চট্টগ্রাম বিভাগেও এই অনুশীলনের প্রসার ঘটে। সেগুন ছাড়াও অন্য যেসব বৃক্ষ সৃজনের উদ্যোগ নেয়া হয় সেগুলো হল গামার, চাপালিশ, গর্জন, মেহগনি, জারুল, টুন, পিংকাডো, এবং জাম। এছাড়াও পরে দ্রুত বর্ধনশীল উদ্ভিদ হিসেবে গামার, কদম, আকাশিয়া, ইউক্যালিপটাস এবং পাইনের চাষ শুরু হয়। বেসরকারি বন হিসেবে গ্রামীণ বন বনজদ্রব্যের জাতীয় চাহিদা মেটাতে গুরুত্বপূর্ণ ভূমিকা পালন করছে। এর মোট আয়তন প্রায় ২,৭০,০০০ হেক্টর। বসতবাড়িতে অবস্থিত এসব বনে মোট প্রায় ৫ কোটি ৪৭ লক্ষ ঘনমিটার বনজদ্রব্য মজুদ রয়েছে বলে ধারণা করা হয়।
স্ট্র্যান্ড রোড, বরিশাল
ইতিহাস
১৮০১ খ্রিষ্টাব্দে বাকেরগঞ্জ জেলার সদরদপ্তর বরিশালে স্থানান্তরিত হয়। এসময় তৎকালীন জেলা ম্যাজিস্ট্রেট ও জজ জন উইন্টল বরিশাল শহরের পূর্বপ্রান্তে কীর্তনখোলা নদীর পশ্চিম তীর ঘেঁষে শহররক্ষা বাধ নির্মাণ করে সড়ক তৈরির উদ্যোগ নেন। নদীর পাড় ঘেঁষে তৈরি বলে সড়কটি স্ট্র্যান্ড রোড নামে পরিচিত হয়। পরবর্তীতে ১৮১১ খ্রিষ্টাব্দে আরেক জেলা ম্যাজিস্টেট জন বেটি সড়কটির সংস্কার করেন ও উইন্টলের সময়ে নির্মিত ভাটার খালের উপর দিয়ে সংযুক্ত পুল পূনঃনির্মান করে একটি মার্বেল পাথর বসিয়ে দেন। পাথরে ইংরেজি, বাংলা ও ফরাসী ভাষায় লেখা হয়, ১৮১১ খ্রিষ্টাব্দে পুল পুনঃনির্মাণ করা হয়েছে। বেটির নামানুসারে কীর্তনখোলা নদী হতে শহরের মধ্যে প্রবাহিত খালটি বাটার খাল এবং পুলটিকে বেটার পুল বলা হয় থাকে। পূর্বে জমিদার ও তালুকদাররা তাদের কোষা নৌকা নদীতে না রেখে বাটার খালে রাখতেন। বর্তমানে, এটি ভাটার খাল নামে পরিচিত ও পুলটির অস্তিস্ত্ব নেই। পরবর্তী সময়ে সড়কটির নামও বাংলায়িত করে বান্দ রোড করা হয়েছে।
মনোয়ারা ইসলাম
শিক্ষাজীবন
তিনি ছিলেন ইডেন কলেজের ছাত্রী। ঢাকা বিশ্ববিদ্যালয় থেকে বাংলায় স্নাতকোত্তর ডিগ্রি ছাড়াও তিনি বি.এড ও এম.এড ডিগ্রি অর্জন করেছেন।
চা
পানির পরেই চা বিশ্বের সর্বাধিক উপভোগ্য পানীয়। এর একধরনের স্নিগ্ধ, প্রশান্তিদায়ক স্বাদ রয়েছে এবং অনেকেই এটি উপভোগ করে। প্রস্তুত করার প্রক্রিয়া অনুসারে চা-কে পাঁচটি প্রধান শ্রেণীতে ভাগ করা যায়। যেমন - কালো চা, সবুজ চা, ইষ্টক চা, উলং বা ওলোং চা এবং প্যারাগুয়ে চা। এছাড়াও, সাদা চা, হলুদ চা, পুয়ের চা-সহ আরো বিভিন্ন ধরনের চা রয়েছে। তবে সর্বাধিক পরিচিত ও ব্যবহৃত চা হল সাদা, সবুজ, উলং এবং কাল চা। প্রায় সবরকম চা-ই ক্যামেলিয়া সিনেনসিস থেকে তৈরি হলেও বিভিন্ন উপায়ে প্রস্তুতের কারণে এক এক ধরনের চা এক এক রকম স্বাদযুক্ত। পুয়ের চা একধরনের গাঁজনোত্তর চা যা অনেক ক্ষেত্রে ঔষধ হিসেবে ব্যবহৃত হয়।
ইতিহাস
১৬৫০ খ্রিষ্টাব্দে চীনে বাণিজ্যিকভাবে চায়ের উৎপাদন শুরু হয়। আর ভারতবর্ষে এর চাষ শুরু হয় ১৮১৮ খ্রিষ্টাব্দে। ১৮৫৫ খ্রিষ্টাব্দে ব্রিটিশরা সিলেটে সর্বপ্রথম চায়ের গাছ খুঁজে পায়। এরপর ১৮৫৭ সালে সিলেটের মালনীছড়ায় শুরু হয় বাণিজ্যিক চা-চাষ। এক গবেষণায় দেখা গেছে, ২০০৮ খ্রিষ্টাব্দে সমগ্র বিশ্বে ৩৮,০০,০০০ টন চা পাতা উৎপাদিত হয়েছে।
সুইস ন্যাশনাল ব্যাংক
দায়িত্ব
থাম্ব|১৯১৪ সালে প্রচলিত ৫ সুইস ফ্র্যাঙ্ক-এর চিত্র |alt= ফেডারেল সংবিধানের ৯৯নং অনুচ্ছেদে ব্যাংকের বেসিক গভর্নিং নীতিগুলি সম্পর্কে উল্লেখ রয়েছে। উক্ত অনুচ্ছেদ অনুযায়ী, সুইস ন্যাশনাল ব্যাংকের মূল দায়িত্ব হচ্ছে মুদ্রানীতি সম্পর্কিত বিষয়গুলি নিয়ে কাজ করা অর্থাৎ মুদ্রানীতি প্রণয়ন ও প্রচলন করা। সংবিধানের বাধ্যবাধকতায় এই ব্যাংক সর্বদা সুইজারল্যান্ডের অর্থনৈতিক স্বার্থসংশ্লিষ্ট কাজ করবে। তদনুসারে, এই ব্যাংকের প্রধান কাজটি হ'ল: সুইস অর্থনীতি এবং সুইস জনগণের সুবিধার জন্য একটি নির্ভরযোগ্য মুদ্রানীতি অনুসরণ করা নোট ইস্যু এবং বিতরণ
অনুষ্কা শেট্টি
তিনি ২০০৫ সালে একটি তেলুগু ছবি সুপার দিয়ে অভিনয় জীবন শুরু করেন। তিনি অসংখ্য তেলুগু ছবি যেমন বিক্রমারকুডু (২০০৬), অরুন্ধতি (২০০৯) এবং ভেধাম (২০১০) নায়িকা প্রধান হিসেবে কাজ করেন। এরকম অসংখ্য উচ্চ-বাজেট সম্পন্ন ছবিতে কাজের সুবাদে তিনি নিজেকে তেলুগু চলচ্চিত্রে এক অনন্য মাত্রায় নিয়ে আসেন এবং প্রথম সারির নায়িকা হিসেবে নিজেকে প্রতিষ্ঠিত করেন। অরুন্ধতি (২০০৯ সাল) ছবির চরিত্রের জন্য টাইটেল চরিত্র এবং ভেদম ছবিতে সারোজা চরিত্রে অভিনয় করে উচ্চ প্রশংসিত হন। যা তাকে দুটি ফিল্মফেয়ার, একটি নন্দি এবং দুটি সিনেমা পুরস্কার (CineMAA Awards) যোগায়। ২০১০ সালে, আনুশ্‌কা তামিল ছবি সিঙ্গম (২০১০) এবং সিঙ্ঘম ২ (২০১৩) সিকুয়াল ছবিতেও অভিনয় করে সাফল্য পান। ছবি দুটিই ব্যবসায়িক সাফল্যের মুখ দেখে এবং ভানাম (২০১১) ও দৈভা থিরুমগল (২০১১) ছবি দুটিতেও অভিনয় করে অনেক প্রশংসা কুরান।ভারতের অন্যতম ব্যবসাসফল ছবি বাহুবলী ২: দ্য কনক্লুশন এর জন্য তিনি অধিক সু-পরিচিত।
এডওয়ার্ড নর্টন
অভিনয় জীবন
নর্টন ১৯৯৬ সালে প্রাইমাল ফিয়ার দিয়ে চলচ্চিত্র অভিনয় জীবন শুরু করেন। এই চলচ্চিত্রে অ্যারন স্ট্যাম্পলার চরিত্রে অভিনয়ের জন্য তিনি সেরা পার্শ্ব অভিনেতার জন্য গোল্ডেন গ্লোব পুরস্কার লাভ করেন এবং সেরা পার্শ্ব অভিনেতার জন্য বাফটা পুরস্কার ও শ্রেষ্ঠ পার্শ্ব অভিনেতার জন্য একাডেমি পুরস্কার এর মনোনয়ন লাভ করেন। তিনি ১৯৯৬ সালে এভরিওয়ান সেজ আই লাভ ইউ এবং ১৯৯৭ সালে দ্য পিপল ভার্সাস ল্যারি ফ্লিন্ট চলচ্চিত্রে অভিনয় করেন। ১৯৯৮ সালে তিনি নব্য-নাৎসি ডেরেক ভিনইয়ার্ড চরিত্রে অ্যামেরিকান হিস্ট্রি এক্স চলচ্চিত্রে অভিনয় করেন। পরের বছর ডেভিড ফিঞ্চার পরিচালিত ফাইট ক্লাব চলচ্চিত্রে বর্ণনাকারী হিসেবে অভিনয় করেন। চলচ্চিত্রটি চাক পালানিউকের একই নামের উপন্যাস অবলম্বনে নির্মিত।
এমোরি লিওন শাফি
জন্ম ও শিক্ষাজীবন
শাফি ১৮৮৫ সালের ১৫ এপ্রিল ম্যাসাচুসেটসের সমারভিলে জন্মগ্রহণ করেন। তিনি ম্যাসাচুসেট্‌স ইনস্টিটিউট অফ টেকনোলজি থেকে তড়িৎ প্রকৌশলে ব্যাচেলর অব সায়েন্স ডিগ্রি লাভ করেন। তিনি হার্ভার্ড বিশ্ববিদ্যালয় থেকে পদার্থবিজ্ঞানে ১৯০৮ সালে মাস্টার অব সায়েন্স এবং ১৯১১ সালে পিএইচডি ডিগ্রি অর্জন করেন। তাকে ১৯১১ সালে তড়িৎ প্রকৌশলের ইন্সট্রাক্টর হিসেবে নিয়োগ দেয়া হয়। তিনি ১৯১৭ সালে পদার্থবিজ্ঞানের সহকারী অধ্যাপক, ১৯২৩ সালে সহযোগী অধ্যাপক এবং ১৯২৬ সালে পূর্ণ অধ্যাপক পদে উন্নীত হন। ১৯৪০ সালে পদার্থবিজ্ঞানের রামফোর্ড অধ্যাপক এবং ১৯৪৬ সালে ফলিত পদার্থবিজ্ঞানের গর্ডন ম্যাককে অধ্যাপক নিযুক্ত হন।
আন্টভের্প
অর্থনৈতিক ও ঐতিহাসিক দৃষ্টিকোণ থেকে আন্টভের্প নগরী বহুদিন ধরেই নিম্নভূমি দেশগুলির একটি গুরুত্বপূর্ণ নগরী। বিশেষ করে ১৫৭৬ খ্রিস্টাব্দে স্পেনের আন্টভের্প লুটতরাজ-এর ঘটনার আগে ও পরে এবং এর পরিণতি হিসেবে ওলন্দাজ বিদ্রোহ চলাকালে ও তার পরে নগরীটি বিশেষভাবে তাৎপর্যপূর্ণ ছিল। আন্টভের্পের শেয়ারবাজার (আন্টভের্পের বুর্স), যেটি প্রাথমিকভাবে ১৫৩১ সালে ও ১৮৭২ সালে পুনর্নির্মাণ করা হয়, ছিল বিশ্বের ইতিহাসের সর্বপ্রথম উদ্দেশ্যমূলকভাবে নির্মিত পণ্য বিনিময় কেন্দ্র। তখনও অংশীদারী পত্র বা শেয়ারের বা স্টকের ধারণার জন্ম হয়নি, তাই সংকীর্ণ অর্থে সেটি তখনও শেয়ারবাজার ছিল না।
ইভলিনা হ্যাভেরফিল্ড
ইভলিনা হ্যাভেরফিল্ড (৯ আগস্ট ১৮৬৭ - ২১ মার্চ 1১৯২০) ছিলেন একজন ব্রিটিশ ভোটাধিকার কর্মী ও সহায়তা কর্মী। বিশ শতকের গোড়ার দিকে তিনি এমলেলাইন পাখুর্স্টের জঙ্গি মহিলাদের ভোটাধিকার সংগঠন উইমেনস সোশ্যাল অ্যান্ড পলিটিকাল ইউনিয়নে যুক্ত ছিলেন। প্রথম বিশ্বযুদ্ধের সময় তিনি সার্বিয়ায় নার্স হিসাবে কাজ করেছিলেন। যুদ্ধের পরে তিনি তার সহযোগী ভেরা হলমের সাথে সার্বিয়ায় ফিরে এসেছিলেন দেশের পশ্চিমের একটি শহর বাজিনা বাটায় একটি অনাথ আশ্রয় প্রতিষ্ঠার জন্য। সংযোগ=[[চিত্র:RS061-15.jpg|থাম্ব|"সার্বিয়ার প্রথম বিশ্বযুদ্ধের ব্রিটিশ নায়িকারা" সিরিজ থেকে ২০১৫ সালের সার্বিয়ান স্ট্যাম্পে হাভারফিল্ড।]]
উচ্চশিক্ষায়তনিক সমকক্ষীয় পর্যালোচনা
স্বচ্ছ সমকক্ষীয় পর্যালোচনা
এক্ষেত্রে পর্যালোচকেরা রচয়িতাদের নাম জানেন,কিন্তু রচয়িতারা পর্যালোচকদের নাম জানেন না, যদি না পর্যালোচক তার প্রতিবেদনে নাম স্বাক্ষর করেন। যদি পাণ্ডুলিপিটি গৃহীত হয়, তাহলে বেনামী পর্যালোচক প্রতিবেদন এবং প্রতিবেদনের বিপরীতে রচয়িতাদের প্রত্যুত্তর প্রকাশিত হয়।
শৈশব
বয়ঃসন্ধিকাল
বয়ঃসন্ধিকাল শৈশবকাল থেকে সম্পূর্ণ তবে বেশিরভাগ সমাজে কৈশোরকে শৈশবের একটি অংশ হিসাবে বিবেচনা করা হয় কারণ তারা এখনও অপ্রাপ্তবয়স্ক
ইতিহাস
বর্তমানে শিশু শ্রমের বিরদ্ধে আইন তার সূত্রপাত ১৯০০ শতাব্দির দিকে। ১৯০০ শতাব্দির শেষার্ধে ইউরোপ জুড়ে শিশুদের স্কুলে যাওয়া বাধ্যতামূলক করা হলে শিশুরা কর্মক্ষেত্র ছেড়ে স্কুলে যাওয়া শুরু করে। ১৯০০ শতাব্দিতে শিশুদের জন্য বাণিজ্যিকভাবে খেলনা বানানো শুরু হয়।
১৯৩২-৩৩ ইংল্যান্ড ক্রিকেট দলের অস্ট্রেলিয়া সফর
দ্বিতীয় টেস্ট
সুস্থ হয়ে আসার পর প্রথম ইনিংসে অপ্রত্যাশিত বাউন্সালে ডোনাল্ড ব্র্যাডম্যান শূন্য রানে বিদেয় নেন। তবে, জ্যাক ফিঙ্গলটন অন্যদের সহায়তায় অস্ট্রেলিয়াকে প্রথম ইনিংসে এগিয়ে নিয়ে যান। দ্বিতীয় ইনিংসে ব্র্যাডম্যান অপরাজিত সেঞ্চুরি করেন ও ও’রিলি খেলায় দশ উইকেট পেলে এ সিরিজে অস্ট্রেলিয়া দল তাদের একমাত্র জয় পায়।
তৃতীয় টেস্ট
এ খেলাটি বডিলাইন নামে পরিচিতি পায়। বুকে আঘাত লাভের পরও ৭৩ রানের অপরাজিত ইনিংস খেলেন। তবে, লারউডের ফাস্ট বোলিংয়ে মাথায় গুরুতর আঘাত পান। খেলায় লারউড সাত উইকেট লাভ করেন। তবে, মূল উইকেট লাভকারী ছিলেন অ্যালেন। উভয় ইনিংসে বডিলাইনের বিপক্ষে অবস্থান করেও চার উইকেট পেয়েছিলেন তিনি।
ধূসর
রেনেসাঁ এবং বারোক
তৈলচিত্র বা অয়েল পেইন্টিং আঁকতে ধূসর রং প্রায়ই ব্যবহৃত হতো, এই কৌশলকে বলা হতো গ্রিসেল। চিত্রকর্মটি প্রথমে শুধু ধূসর ও সাদা দিয়ে আঁকা হতো, এরপর তার ওপর পাতলা স্বচ্ছ চকচকে রং ব্যবহার করা হতো। গ্রিসেলের কারণে রঙের স্তরের মধ্যে শেড সৃষ্টি হতো। কখনোবা গ্রিসেলের ওপর রং দেয়া হতো না, দেখে খোদাই-করা পাথরের মতো লাগতো।
আলোকবিজ্ঞানে
বহু শতাব্দী ধরে, শিল্পীরা প্রথাগতভাবে বিভিন্ন অনুপাতে সাদা ও কালো রং মিশিয়ে ধূসর তৈরি করেছেন। একটু উষ্ণ করার জন্য তাতে সামান্য লাল বা কুল করার জন্য অল্প একটু নীল রং মিশিয়েছেন। ছাউড়া দুটো পরিপূরক রঙ মিশ্রিত করেও শিল্পীরা ধূসর তৈরি করতেন, যেমন কমলা ও নীল।
রাজনীতি
কখনো কখনো "গ্রে পাওয়ার" (ধূসর ক্ষমতা) বা "গ্রে ভোট" বলতে নির্বাচনে ভোটিং ব্লক হিসেবে বৃদ্ধ ভোটারদের প্রভাবকে বোঝানো হয়। যুক্তরাষ্ট্রে বৃদ্ধরা ভোট দিতে বেশি আগ্রহী থাকে এবং সাধারণত সামাজিক লাভ, যেমন সামাজিক নিরাপত্তা রক্ষা করতেই তারা ভোট দেয়।
নীতিশাস্ত্র
নীতিশাস্ত্রে, নেতিবাচক অর্থে ধূসর বলতে বোঝানো হয় এমন অবস্থা যেখানে নৈতিক মূল্যবোধ স্পষ্ট নয়, "ধূসর অঞ্চল" (the grey area; ইতিবাচক অর্থে পুরো-সাদা বা পুরো-কালো দৃষ্টিভঙ্গীর মধ্যে ভারসাম্য আনা, ধূসরের বিভিন্ন মাত্রাভেদ দিয়ে ভালো ও খারাপের পরিমাপ দেখানো হয়
ব্লুমিংটন মহানগর অঞ্চল, ইন্ডিয়ানা
থাম্ব|ডান|200px|ইন্ডিয়ানাতে ব্লুমিংটন মহানগর পরিসংখ্যান এলাকার অবস্থান মার্কিন যুক্তরাষ্ট্রের আদমশুমারি ব্যুরো সংজ্ঞা অনুযায়ী ব্লুমিংটন মহানগর পরিসংখ্যান এলাকা হল দক্ষিণ-মধ্য ইন্ডিয়ানার দুটি কাউন্টি (মনরো ও ওয়েন) নিয়ে গঠিত একটি এলাকা। মনরো কাউন্টির ব্লুমিংটন শহরটি এলাকার প্রধান পৌরসভা এবং প্রধান শহর। ২০১০-এর মার্কিন যুক্তরাষ্ট্রের আদমশুমারিতে, ব্লুমিংটন মহানগর পরিসংখ্যান এলাকার জনসংখ্যা ১,৯২,৭১৪ জন ছিল।
পিস টিভি চীনা
পিস টিভি চীনা-ম্যান্ডারিন(Peace TV Chinese) (মাঝে মাঝে হিসেবে লেখা  সরলীকৃত চীনা : 和平卫视中文频道 ; ঐতিহ্যগত চীনা : 和平衛視中文頻道 ; পিনয়িন : Hépíng wèishì zhōngwén ) একটি
ভাষা মুখার্জি
ভাষা মুখার্জি হলেন একজন ভারতীয় বাঙালি বংশোদ্ভূত ইংরেজ মডেল যিনি মিস ইংল্যান্ড ২০১৯ খেতাব লাভ করেন।   তিনি পেশায় একজন ডাক্তার।
ভারতীয় ধ্রুপদী নৃত্য
পরিপ্রেক্ষিত ভাগাভাগি
ভারতের সকল শাস্ত্রীয় নাচ অনুরূপ প্রতীকের এবং অভিনয়া (অভিনয়) মধ্যে অঙ্গভঙ্গি ব্যবহার করা হয়। অভিনয়ার শিকড় নাট্যশাস্ত্র গ্রন্থে পাওয়া যায়, যা পাঠের শ্লোক ৬.১০-কে সংজ্ঞায়িত করে যা অভিনেতার যোগাযোগের মাধ্যমের মাধ্যমে দর্শকের মধ্যে নান্দনিকভাবে আনন্দ জাগিয়ে তোলে। নাট্যশাস্ত্র  দৃঢ়ভাবে বলা হয়েছে, অভিনয় শিল্প (আক্ষরিক অর্থে "দর্শকদের কাছে নিয়ে যাওয়া") শিল্পী এবং শ্রোতাদের সাথে সংযোগ স্থাপন করে, যা শরীরচর্চা মন এবং দৃশ্যের প্রয়োগ, যেখানে অভিনেতারা শ্রোতাদের সাথে গানের মাধ্যমে যোগাযোগ করে।  এই প্রাচীন সংস্কৃত পাঠ্যে বলা হয়েছে নাটক, জীবনের প্রতিটি বিষয়কে জড়িত করে, আনন্দিত চেতনা রাষ্ট্রের গৌরব ও উপহার দেওয়ার জন্য এটি একটি শিল্প।  এটি জীবনের প্রতিটি বিষয়কে জড়িত করার আনন্দিত চেতনা উপহার দেওয়ার একটি শিল্প।
রাজাকার
থাম্ব|১৯৭১ সালের রাজাকারদের মৃত্যদণ্ডের দাবিতে শাহবাগ প্রজন্ম চত্বরে আন্দোলন রাজাকার (رضا کار) হলো ব্যুৎপত্তিগতভাবে একটি আরবি শব্দ যার শাব্দিক অর্থ হল সেচ্ছাসেবী। এটি একটি ধার করা শব্দ হিসেবে উর্দু ভাষায় এসেছে। বাংলাদেশে, রাজাকার একটি অপমানজনক শব্দ, যার অর্থ বিশ্বাসঘাতক বা প্রতারক।
নকিয়া লুমিয়া ৬১০
নকিয়া লুমিয়া ৬১০ একটি উইন্ডোজ স্মার্টফোন যা মোবাইল ওয়ার্ল্ড কংগ্রেস ২০১২ এ প্রকাশ করা হয়। এটি তরুণদের জন্য উদ্দেশ্যে তৈরী করা হয় যারা জীবনে তাদের প্রথম স্মার্টফোন ক্রয় করবে।
অখিল নিয়োগী
জন্ম ও শিক্ষা জীবন
অখিল নিয়োগীর পিতার নাম গোবিন্দ চন্দ্র নিয়োগী ও মাতা ভবতারিণী দেবী। পিতা টাঙ্গাইলের বিন্দুবাসিনী হাই স্কুলের নামকরা প্রধান শিক্ষক ছিলেন।
চার্লস পিংগ্রোপ
তিনি বর্তমানে মেঘালয় বিধানসভায় নংথিম্মাই বিধানসভা কেন্দ্রের প্রতিনিধিত্ব করছেন।
নাটেল্লা আকাবা
একাডেমিয়ায় প্রাথমিক জীবন এবং কর্মজীবন
১৯৮৯ সালে নাটেল্লা আকাবা সহযোগী অধ্যাপক হন এবং আবখাজিয়ান স্টেট বিশ্ববিদ্যালয়ের সাধারণ ইতিহাস বিভাগে কাজ করার জন্য সুখুমে আবার ফিরে আসেন।
পানামা জাতীয় ফুটবল দল
পানামা এপর্যন্ত ১ বার ফিফা বিশ্বকাপে অংশগ্রহণ করেছে, যেখানে তাদের সাফল্য হচ্ছে ২০১৮ ফিফা বিশ্বকাপের গ্রুপ পর্বে অংশগ্রহণ করা। 		 অন্যদিকে, কনকাকাফ গোল্ড কাপে পানামা এপর্যন্ত ১০ বার অংশগ্রহণ করেছে, যার মধ্যে সেরা সাফল্য হচ্ছে ২০০৫ এবং ২০১৩ কনকাকাফ গোল্ড কাপের ফাইনালে পৌঁছানো। এছাড়াও, পানামা ২০১৬ কোপা আমেরিকার গ্রুপ পর্বে অংশগ্রহণ করেছে।
কংসকার
ঐতিহ্যবাহী পেশা
তিব্বতে নেওয়ারদের ঐতিহ্যবাহী বাণিজ্যেও কংসকারদের ভূমিকা ছিল। এরা তিব্বতের লাসায় এবং ভারতের কালিম্পং ও কলকাতায় বাণিজ্য কুঠি পরিচালনা করতেন।
টনি পিদি
প্রথম-শ্রেণীর ক্রিকেট
রোডেশিয়া ও বতসোয়ানার সীমান্তবর্তী শহর প্লামট্রিতে শৈশবকাল অতিবাহিত করেন। তার ভাই ডেভিড পিদি দক্ষিণ আফ্রিকার পক্ষে প্রতিনিধিত্ব করেছেন। ডেভিড পিদি অফ স্পিনার হিসেবে দক্ষিণ আফ্রিকা জাতীয় দলে খেলেছেন। দুই ভাইয়ের মধ্যে জ্যেষ্ঠ ছিলেন তিনি। তার ব্যাটিং তেমন দর্শনীয় ছিল না। নতুন বল মোকাবেলায় যথেষ্ট পারঙ্গমতা প্রদর্শন করেছেন। শুরুরদিকে উদ্বোধনী ব্যাটসম্যান হিসেবে আবির্ভূত হন। তবে, পরবর্তীকালে তিন নম্বরে নামতে স্বাচ্ছন্দ্যবোধ করতেন।
তাহাজ্জুদ
তাহাজ্জুদ (تهجد), রাতের নামাজ বা কিয়ামুল লাইল নামেও পরিচিত, ইসলাম ধর্ম অনুসারীদের জন্যে একটি ঐচ্ছিক ইবাদত। এটা বাধ্যতামূলক পাঁচ ওয়াক্ত সালাতের অন্তর্ভুক্ত নয়। ইসলামের নবী মুহাম্মদ(সঃ) নিয়মিত তাহাজ্জুদের সালাত আদায় করতেন এবং তার সাহাবীদের এটা পালনে উৎসাহিত করতেন।
টনি পিদি
প্রথম-শ্রেণীর ক্রিকেট
শীর্ষসারির ব্যাটসম্যান হিসেবে স্ট্রোক মারার চেয়ে ক্রিজে অবস্থানের দিকেই অধিক মনোনিবেশ ঘটাতেন। আবার, কখনোবা নিচেরদিকে ব্যাটিংয়ে নামতেন। তবে, ফাস্ট বোলিংয়ের বিপক্ষে ভীতিহীন দৃঢ়চেতা মনোভাব দেখাতেন। শুরুরদিকে দক্ষিণ আফ্রিকার উদীয়মান ব্যাটসম্যান হিসেবে আত্মপ্রকাশের বিষয়ে ক্রিকেটবোদ্ধাদের ধারণা ছিল। তবে, জাতীয় দলে পাকাপোক্ত অবস্থানের সুযোগ পান খেলোয়াড়ী জীবনের শেষদিকে।
১৯৫০-৫১ মৌসুম থেকে ১৯৬৮-৬৯ মৌসুম সাল পর্যন্ত টনি পিদি’র প্রথম-শ্রেণীর খেলোয়াড়ী জীবন চলমান ছিল। রোডেশিয়ার পক্ষে ৬৫ খেলায় অংশ নেন ও ৩৪বার অধিনায়কের দায়িত্বে ছিলেন।
তাহাজ্জুদ
আল কুরআনে তাহাজ্জুদ সালাত
"তারা ছিল কঠিন পরীক্ষায় পরম ধৈর্যশীল, অটল-অবিচল, সত্যের অনুসারী, পরম অনুগত। আল্লাহর পথে ধন-সম্পদ উৎসর্গকারী এবং রাতের শেষ প্রহরে আল্লাহর কাছে ভুলত্রুটির ক্ষমাপ্রার্থী"। (সূরা আল ইমরান : আয়াত ১৭)
আসামের বিধানসভা কেন্দ্রসমূহের তালিকা
১৯৯১ সাল থেকে কেন্দ্রসমূহের তালিকা
নিম্নে আসাম বিধানসভার সমষ্টিসমূহের তালিকা দেওয়া হয়। এই তালিকাটি ১৯৭৬ সনের বিধানসভা কেন্দ্রের নির্ধারিত তালিকার উপর ভিত্তি করে প্রস্তুত করা হয়: thumb|500px|আসামের বিধানসভা কেন্দ্রসমূহ
আকরামুজ্জামান
জীবন
জামান মেঘালয়ের পশ্চিম গারো পাহাড় জেলায় একটি বাঙালি মুসলিম পরিবারে জন্মগ্রহণ করেন। তিনি একজন সুন্নি মুসলমান এবং হজ পালন করেছেন।
বুরখান খাল্ডুন
ধর্মীয় তাৎপর্য
এই পর্বতটির একটি আধ্যাত্মিক গুরুত্ব রয়েছে যা মঙ্গোলিয়ার অন্য কোন পর্বতের ক্ষেত্রে দেখা যায় না, এবং "মঙ্গোলিয়ার যাযাবর লোকদের জীবন যাত্রার ঐতিহ্য এবং প্রথাগত পদ্ধতি"কে পূর্ণভাবে প্রতিনিধিত্ব করে মঙ্গোলিয়ার জাতিসত্বার “দোলনা” প্রতীকে মর্যাদা দেওয়া হয়েছে।
দ্য প্রিন্সেস অ্যান্ড দ্য কুইন
মার্টিনের বিখ্যাত আ সং অব আইস অ্যান্ড ফায়ার উপন্যাস ধারাবাহিকের স্পিন-অফ দ্য প্রিন্সেস অ্যান্ড দ্য কুইন হল আ গেম অব থ্রোনস (১৯৯৬)-এর ঘটনাবলির ২০০ বছরের পূর্বের পটভূমি। এতে রাজকন্যা র‍্যানিরা টারগেরিয়ান ও তার সৎমা রানী অ্যালিসেন্ট হাইটাওয়ারের মধ্যে সিংহাসন আরোহন নিয়ে সংগঠিত টারগেরিয়ান যুদ্ধের ঘটনাবলি বর্ণিত হয়েছে, যেখানে অ্যালিসেন্ট র‍্যানিরার নিকট থেকে সিংহাসন কেড়ে নিয়ে তার সৎ ভাই অ্যাগনকে সিংহাসনে বসানোর ষড়যন্ত্র করে।  ড্রাগন আরোহীরা সরাসরি যুদ্ধে জড়িত থাকার কারণে এই গৃহযুদ্ধ "ড্যান্স অব ড্রাগনস" নামে পরিচিত। এই যুদ্ধের ফলশ্রুতিতেই মূল আ সং অব আইস অ্যান্ড ফায়ার উপন্যাসের গল্প শুরুর পূর্বে ওয়েস্টরসে ড্রাগন বিলুপ্ত হতে থাকে।
লালমনিরহাট বিমানবন্দর
ভৌগোলিক তাৎপর্য
লালমনিরহাট বিমানবন্দরের রানওয়ে প্রায় চার মাইল লম্বা। বিমানবন্দরটির আয়তন ১ হাজার ১৬৬ একর।
আসমা মামদত
রাজনৈতিক কর্মজীবন
পাকিস্তানের সাধারণ নির্বাচন, ২০০৮-এ মহিলাদের জন্য সংরক্ষিত আসনে পাকিস্তান মুসলিম লীগ-এর (পিএমএল-এফ) প্রার্থী হিসেবে তিনি পাঞ্জাবের প্রাদেশিক পরিষদ-এ নির্বাচিত হন।
রানওয়ে
আরোহণ-অবতরণ পথ, ধাবনপথ বা রানওয়ে বলতে আন্তর্জাতিক বেসামরিক বিমান সংস্থা (আইসিএও) অনুসারে "বিমানের অবতরণ এবং আকাশারোহণ করার জন্য  বিমানঘাঁটিতে প্রস্তুত আয়তক্ষেত্রাকার একটি অঞ্চল হিসাবে সংজ্ঞায়িত করা হয়। আরোহণ-অবতরণ পথগুলি মানবসৃষ্ট পৃষ্ঠ (প্রায়শই পিচ, কংক্রিট, অথবা উভয়ের একটি মিশ্রণ) বা প্রাকৃতিক পৃষ্ঠ (ঘাস, ময়লা, নুড়ি, বরফ, বালু বা লবণ) হতে পারে। আরোহণ-অবতরণ পথ (রানওয়ে), পাশাপাশি যানচলাচল পথ (ট্যাক্সিওয়ে) ও র‌্যাম্পগুলি মাঝে মাঝে "টারম্যাক" হিসাবে পরিচিত, যদিও খুব কমসংখ্যক আরোহণ-অবতরণ পথ টারম্যাক ব্যবহার করে নির্মিত হয়। আরোহণ-অবতরণ পথের দৈর্ঘ্য এখন প্রায় সারা বিশ্বজুড়ে মিটারে এককে হিসাব করা হয়; তবে উত্তর আমেরিকাতে ফুট একক সাধারণত ব্যবহৃত হয়।
মোগরাপাড়া ইউনিয়ন
মোগরাপাড়া ইউনিয়ন বাংলাদেশের ঢাকা বিভাগের নারায়ণগঞ্জ জেলার সোনারগাঁও উপজেলার অন্তর্গত একটি ইউনিয়ন পরিষদ। এটি ১২.৪৩ কিমি২ (৪.৮০ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৯,৮৮৩ জন। ইউনিয়নটিতে মোট গ্রামের সংখ্যা ৫৭টি ও মৌজার সংখ্যা ৬১টি।
অষ্টাদশ মহাশক্তিপীঠ
অষ্টাদশ মহাশক্তিপীঠ স্তোত্র
শঙ্করাচার্য অষ্টাদশ মহাপীঠ নিয়ে স্তোত্র রচনা করেন: "লংকায়াং শংকরীদেবী কামাক্ষি কাঞ্চীকাপুরে। প্রদ্যুম্নে শৃঙ্খলাদেবী চামুণ্ডী ক্রৌঞ্চপট্টনে॥ ১ ॥
সপ্তপদী (চলচ্চিত্র)
কাহিনী
মূলত এটা একটি লাভ স্টোরি ,ভারত উপমহাদেশের প্রাক-স্বাধীনতার আমলে(১৯৪০ এর দিকের কাহিনী), যখন তরুণ ভারতীয় ছাত্ররা ব্রিটিশদের সাথে প্রতিযোগিতা করছে এবং বিভিন্ন ক্ষেত্রে জয়লাভ করছে। এটা সেই সময়ের কাহিনী যখন বাংলার দামাল ছেলেরা ফুটবল মাঠে হারিয়ে দিচ্ছিল সুটেড-বুটেড ব্রিটিশদের এবং জিতে নিয়েছিল "জাতীয় ফুটবল শিল্ড", যখন বাঙালি ছেলেরা ব্রিটিশদের সাথে তাল মিলিয়ে পড়া শুরু করেছিল মেডিক্যাল কিংবা আইন। ১৯৪২ সালে গান্ধিজীর স্বদেশী আন্দোলন এর সময়কাল এ গল্পের পটভূমি। কৃষ্ণেন্দু(উত্তম কুমার) - এ গল্পের নায়ক, বাঙ্গালি হিন্দু ছেলে(একই সাথে নাস্তিক),তরুণ মেধাবী ছাত্র এবং অসামান্য প্রতিভাধর ফুটবল খেলোয়াড়।নায়িকা রিনা ব্রাউন (সুচিত্রা সেন) সুন্দরী এবং মেধাবী ক্রিশ্চিয়ান মেয়ে।দুই বিপরীত ধর্মের তরুণ হৃদয়ের প্রেমের উপাখ্যান এটি। দুজনই মেডিকেলে পড়ে। স্বভাবতই প্রথমে রিনা ব্রাউন অপছন্দ করত নেটিভ বাঙালি কৃষ্ণেন্দুকে। কিন্তু ধীরে ধীরে তারা কাছাকাছি আসে। কলেজের এক অনুষ্ঠানে ঘটনার নাটকীয়তায় রিনার সাথে অভিনয় করে প্রতিদ্বন্দ্বী কৃষ্ণেন্দু। কৃষ্ণেন্দুর অসাধারণ "ওথেলো" আবৃত্তি আর স্বচ্ছন্দ অভিনয় দেখে আকৃষ্ট হয় রিনা।কাছে আসে তারা,ভালবাসে একে অপরকে। বিয়ের সিদ্ধান্ত নিলে রিনার বাবা শর্ত জুড়ে দেয় যে কৃষ্ণেন্দুকে ধর্ম পরিবর্তন করতে হবে,ক্রিশ্চিয়ান হতে হবে। রিনাকে পাওয়ার জন্য কৃষ্ণেন্দু তাতেই রাজি হয় এবং ধর্ম বদলাই।কিন্তু কালী বিশ্বাসী, ধর্ম অনুরাগী কৃষ্ণেন্দুর পিতা রিনার কাছে হাতজোড় করে কৃষ্ণেন্দুকে ফিরিয়ে দিতে।রিনা তাই করে। কৃষ্ণেন্দু ভারাক্রান্ত মনে ফিরে যায় এবং মানুষের সেবায় নিজেকে উৎসর্গ করে।বহু বছর পর রিনার সাথে তার দেখা হই মিলিটারি হাসপাতালে, যখন রিনা মদ্যপায়ী এবং উচ্ছৃঙ্খল এক তরুণী, যে হারিয়ে ফেলেছে ঈশ্বরের প্রতি সমস্ত বিশ্বাস। অপরদিকে নাস্তিক কৃষ্ণেন্দু ঈশ্বরের মাঝে খুঁজে পেয়েছে সত্যিকারের প্রশান্তি। সিনেমার শেষে দেখা যায়,কৃষ্ণেন্দুর বাবা নিজের ভুল বুঝতে পারে,বুঝতে পারে ধর্মের চাইতে মানুষ বড়। পুরো সিনেমাটি আবর্তিত হয়েছে কৃষ্ণেন্দুর স্মৃতি রোমন্থনে, ফ্ল্যাশব্যাকে।
== চিত্রায়নে ==
কাকভুশুন্ডি
পৌরাণিক কাহিনী
রামায়ণ অনুসারে, কাকভূশুণ্ডি ছিলেন একজন কাক যিনি ভগবান ব্রহ্মার কাছ থেকে বর পেয়েছিলেন যে তিনি সময়ের শেষ অবধি অমর থাকবেন। তিনি ভগবান রামের নির্বাসনের সময় উপস্থিত ছিলেন এবং সমগ্র মহাকাব্যের সাক্ষী থাকা কয়েকটি চরিত্রের একজন ছিলেন। কথিত আছে যে তিনি সময়ের মধ্য দিয়ে ভ্রমণ করার ক্ষমতা রাখেন এবং সভ্যতার উত্থান-পতন দেখেছিলেন।
কাকভূশুণ্ডী রামায়ণের রচয়িতা ঋষি বাল্মীকির শিষ্য ছিলেন। কথিত আছে যে কাকভূশুণ্ডী নিজেই ঋষি বাল্মীকির কাছ থেকে মহাকাব্য শিখেছিলেন এবং সেই অল্প কয়েকজনের মধ্যে একজন ছিলেন যারা ভগবান রামের জীবনের সম্পূর্ণ কাহিনী জানতেন।
শ্রৌত
পশু বনাম নিরামিষ বলি উৎসর্গ
উইটজেলের মতে, "পাসুবন্ধ বা" পশু উৎসর্গ "এছাড়াও সোমা আচারের সাথে একীভূত, এবং একটি পশু হত্যা জড়িত।" হত্যাকাণ্ডটি অশুভ বলে বিবেচিত হয়েছিল, এবং নৈবেদ্য স্থানের বাইরে পশুর "রক্তহীন" শ্বাসরোধের অভ্যাস ছিল। হত্যাকাণ্ডকে মন্দ এবং দূষণের রূপ হিসেবে দেখা হত (পাপা, আঘা, এনাস), এবং ঋগ্বেদিকের শেষের দিকে এই মন্দ এড়াতে সংস্কার চালু করা হয়েছিল। টিমোথি লুবিনের মতে, শ্রৌত আচারে পশুর বলির বদলে আকৃতির ময়দা (পিস্টাপাসু) বা ঘি (অজ্যপাসু) দিয়ে কমপক্ষে ৬০০ বছর ধরে চর্চা করা হয়েছে, যদিও এই ধরনের প্রতিস্থাপন শ্রৌত আচার গ্রন্থে অনুমোদিত নয়।
মাদাগাস্কার জাতীয় ফুটবল দল
মাদাগাস্কার জাতীয় ফুটবল দল (Madagascar national football team) হচ্ছে আন্তর্জাতিক ফুটবলে মাদাগাস্কারের প্রতিনিধিত্বকারী পুরুষদের জাতীয় দল, যার সকল কার্যক্রম মাদাগাস্কারের ফুটবলের সর্বোচ্চ নিয়ন্ত্রক সংস্থা মালাগাসি ফুটবল ফেডারেশন দ্বারা নিয়ন্ত্রিত হয়। এই দলটি ১৯৬৪ সাল হতে ফুটবলের সর্বোচ্চ সংস্থা ফিফার এবং ১৯৬৩ সাল হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। আনুমানিক ১৯৪৭ সালে, মাদাগাস্কার প্রথমবারের মতো আন্তর্জাতিক খেলায় অংশগ্রহণ করেছে; মাদাগাস্কারে অনুষ্ঠিত উক্ত ম্যাচে মাদাগাস্কার মরিশাসের কাছে ২–১ গোলের ব্যবধানে পরাজিত হয়েছে।
মোস্তাফিজুর রহমান পটল
মোস্তাফিজুর রহমান পটল (মৃত্যু: ১৯৭৫) বাংলাদেশের বগুড়া জেলার রাজনীতিবিদ ও বগুড়া-৫ আসনের সাবেক সংসদ সদস্য। তিনি মুক্তিযুদ্ধের সংগঠক ছিলেন।
ডরথি লরেন্স
যুদ্ধ সংবাদদাতা
সাংবাদিক হতে চাইলে তিনি টাইমসে প্রকাশিত কিছু নিবন্ধে সাফল্য অর্জন করেছিলেন। যুদ্ধের সময় তিনি যুদ্ধের রিপোর্টের আশায় ফ্লিট স্ট্রিটের বেশ কয়েকটি সংবাদপত্রে লিখেছিলেন।
ইংল্যান্ড ফিরে আসা
এই প্রতিশ্রুতি দেওয়ার সময় আমি এই পলায়নের উপর লেখা সংবাদপত্রের নিবন্ধগুলি উপার্জনের সুযোগটি ত্যাগ করেছিলাম, কারণ একটি মেয়ে তার জীবিকা নির্বাহ করতে বাধ্য হয়েছিল।
উত্তরাধিকার
তার গল্প পরে যুদ্ধে মহিলাদের নিয়ে ইম্পেরিয়াল ওয়ার যাদুঘরের একটি প্রদর্শনীর অংশ হয়ে যায়। জোন্স পরে জানতে পেরেছিল যে লরেন্সের ধর্ষণের অভিযোগগুলি লন্ডন মেট্রোপলিটন আর্কাইভসে সংরক্ষিত যা সাধারণের জন্য উপলভ্য নয়, তবে তার চিকিত্সার রেকর্ডগুলিতে অন্তর্ভুক্ত করতে যথেষ্ট বাধ্য হয়েছিল।
হোপিংস্টোন লিংডোহ
শ্রী হোপিং স্টোন লিংডোহ (১৫ মার্চ ১৯২৯ - ২৬ সেপ্টেম্বর ২০১৫) ছিলেন একজন ভারতীয় রাজনীতিবিদ যিনি হিল স্টেট পিপলস ডেমোক্রেটিক পার্টির (এইচএসপিডিপি) সভাপতি ছিলেন, যা ভারতের মেঘালয় রাজ্যের তিনটি সরকারী রাজনৈতিক দলের মধ্যে একটি। তিনি মৃত হুজুর শোনের ছেলে; পশ্চিম খাসি পার্বত্য জেলার নংলাইট গ্রামে ১৫ মার্চ, ১৯২৯ সালে জন্মগ্রহণ করেন; তিনি শিলংয়ের সেন্ট অ্যান্থনি কলেজে পড়াশোনা করেছেন।
ওয়েভস
Mildred H. McAfee.jpg চলাকালে নারী নাবিক দ্বারা গঠিত যুক্তরাষ্ট্র নৌবাহিনীর একটি শাখা। ১৯৪২ সালের ২১শে জুলাই মার্কিন যুক্তরাষ্ট্রের সেনেট নারীদের নৌবাহিনীতে ঢোকার অনুমোদন দেয় এবং এই সংক্রান্ত কাগজে রাষ্ট্রপতি ফ্রাঙ্কলিন ডি. রুজভেল্ট স্বাক্ষর করেন ৯ দিন পর অর্থাৎ ৩০শে জুলাই। খুব দ্রুত নারীদের নাবিক হিসেবে নিয়োগ প্রদানের প্রক্রিয়া শুরু হয়ে যায়। ওয়েভস মূলত মার্কিন যুক্তরাষ্ট্র সেনাবাহিনীর মহিলা সৈন্য শাখার মতো সামরিক বাহিনীর একটি সাহায্যকারী প্রতিষ্ঠান হিসেবে গড়ে তোলা হয়েছিলো। এই ওয়েভস প্রতিষ্ঠানটির প্রথম পরিচালক ছিলেন মিলড্রেড এইচ. ম্যাকআফে যিনি ১৯৪২ সালে মার্কিন নৌবাহিনীতে সরাসরি লেফটেন্যান্ট কমান্ডার পদবিতে যোগ দেন, তিনি মূলত একজন প্রশাসনিক স্টাফ কর্মকর্তা হিসেবে যোগ দিয়েছিলেন এবং ক্যাপ্টেন পদবিতে অবসরপ্রাপ্ত হয়েছিলেন।
১৯৪৫ সালে সংগঠনটি ভেঙে দিয়ে মার্কিন নৌবাহিনীর মূল ধারায় নারীরা যুক্ত হয়ে যান এবং নতুন করে নারীদেরকে তখন পুরুষদের সঙ্গে প্রশিক্ষণ নিতে হয়। মোট ৮৬,০০০ নারী নাবিক দ্বিতীয় বিশ্বযুদ্ধে নৌবাহিনীতে কাজ করেন।
রিকি জারভেজ
রিকি ডিন জারভেজ (Ricky Dene Gervais - (জন্ম ২৫ জুন ১৯৬১) হলেন একজন ইংরেজ স্ট্যান্ড-আপ কৌতুকাভিনেতা, অভিনেতা, লেখক, পরিচালক, প্রযোজক ও সঙ্গীতজ্ঞ। তিনি ব্রিটিশ টেলিভিশন ধারাবাহিক দ্য অফিস (২০০১-২০০৩) রচনা ও এতে অভিনয়ের জন্য সর্বাধিক জনপ্রিয়। তিনি সাতটি বাফটা পুরস্কার, পাঁচটি ব্রিটিশ কমেডি পুরস্কার, দুটি এমি পুরস্কার, তিনটি গোল্ডেন গ্লোব পুরস্কার ও দুইবার রোজ দর অর্জন করেছেন এবং একটি স্ক্রিন অ্যাক্টরস গিল্ড পুরস্কারের মনোনয়ন লাভ করেছেন। তিনি ২০০৭ সালে চ্যানেল ফোরের ১০০ সেরা স্ট্যান্ড-আপস তালিকায় ১১তম স্থান এবং ২০১০ সালে এর হালনাগাদকৃত তালিকায় ৩য় স্থান অধিকার করেন। ২০১০ সালে টাইম তাকে বিশ্বের সবচেয়ে প্রভাবশালী ব্যক্তিবর্গের তালিকায় অন্তর্ভুক্ত করে।
ফার্মগেট
ইতিহাস
১৯৯০-এর দশকের গোড়ার দিকে, এই এলাকায় বিশাল ভবন নির্মাণ হতে থাকে। ফলস্বরূপ, এলাকাটি বাণিজ্যিক গুরুত্ব অর্জন করেছে এবং ঢাকা শহরের প্রধান পরিবহন কেন্দ্রস্থলের মধ্যে অন্যতম হয়ে উঠেছে। এখানে ঢাকা মেট্রো রেল লাইনের ৬-এর একটি স্টেশন আছে। বর্তমানকালে ফার্মগেট আবাসিক এলাকার তুলনায় একটি বাণিজ্যিক এলাকায় পরিণত হয়েছে।
শিক্ষা
গ্রাম এবং মফস্বল এলাকা থেকে আসা বিভিন্ন শিক্ষার্থীরা সুবিধার তাগিদে এই সকল শিক্ষা প্রতিষ্ঠানের আশেপাশে অবস্থিত হোস্টেলে অবস্থান করেন। এছাড়া এই এলাকা বিভিন্ন কোচিং সেন্টার এবং বেশ কিছু কিন্ডারগার্টেন স্কুল এর জন্য জনসাধারণের কাছে সুপরিচিত। বিশ্ববিদ্যালয় ভর্তি পরীক্ষার্থীদের বিশ্ববিদ্যালয় ভর্তি কোচিং সেন্টার: উদ্ভাস-উন্মেষ, উন্মেষ, ফোকাস, ইউ.সি.সি, আইকন প্লাস, লুমিনাস, ম্যাবস কোচিং সেন্টারের প্রধান শাখা রয়েছে।
যশোর সরকারি বালিকা উচ্চ বিদ্যালয়
খেলাধুলা ও বিভিন্ন সাংস্কৃতিক কর্মকাণ্ড
শিক্ষার্থীদের খেলাধুলার জন্য মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা আয়োজনে ব্যবহৃত হয়। বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান শিক্ষার্থী-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর।